title: Luís Pereira

text: Luís Pereira oli yksi 1970-luvun "Pelén-jälkeisen" Brasilian menestyneimpiä pelaajia luoden uraa kotimaansa lisäksi myös Espanjassa. Taitava puolustaja lukeutuu sekä Palmeirasin että Atlético Madridin seuralegendojen joukkoon. Hänen ensimmäinen ammattilaisseuransa oli brasilialainen São Bento, josta hän siirtyi vuonna 1968 sãopaulolaisen suurseuran Palmeirasin riveihin. Täällä Pereira voitti kaksi São Paolon osavaltiomestaruutta (1972 ja 1974) ja kaksi Brasilian mestaruutta (1972 ja 1973). Vuonna 1975 tähtipelaajan statuksen kotimaassaan saavuttanut Pereira siirtyi Espanjan pääsarjan Atlético Madridiin, jossa hän pelasi kaikkiaan viisi kautta (143 ottelua, 14 maalia). Espanjan kausien huipentumia olivat Espanjan cupin voitto vuonna 1976 ja liigamestaruus vuonna 1977. Pereira palasi takaisin Brasiliaan vuonna 1980, jossa hän oli edelleen huppuseurojen tavoittelema. 1980-luvulla hän pelasi muun muassa Rio de Janeiron ylpeydessä Flamengossa, Corinthiansissa sekä vanhassa tutussa Palmeirasissa. Lopettamisensa jälkeen Pereira on toiminut useamman brasiliaisseuran valmentajana sekä Atléticon kykyjenetsijänä. Madridilaisseura on nimittänyt Pereiran myös B-joukkueensa kunniapresidentiksi.


title: Luís Pereira

text: Pereira pelasi kaikkiaan 36 maaottelua Brasilian paidassa tehden yhden maalin. Hän edusti maataan vuoden 1974 MM-turnauksessa, jossa Brasilia sijoittui neljänneksi.


title: Luís Pereira

text: Pereiran mieluisin pelipaikka oli liberon tontti. Hänet muistetaan taitavana kahdensuunnan pelaajana, joka käynnisti hyökkäyksiä tarkoilla syötöillään, mutta joka onnistui myös pitämään vastustajan kärkipelaajat tiukasti pihdeissään.


title: Viron vanhauskoiset

text: Viron vanhauskoiset () ovat vanhauskoisia ortodokseja, jotka asuttavat Peipsijärven ranta-alueita.


title: Viron vanhauskoiset

text: Vanhauskoiset eivät hyväksyneet tsaari Aleksei Mihailovitšin vuonna 1656 aloittamia uudistuksia kirkon käytännöissä ja jumalanpalvelusteksteissä. Tärkein kiistakysymys koski ristinmerkin tekoa: aiemmin käytössä ollut kahdella sormella tehtävä ristinmerkki muutettiin kolmisormiseksi. Tästä syystä vanhoista tavoista kiinni pitäviä alettiin vainota. Vanhauskoiset saapuivat alueelle sen jälkeen kun lahkon johtaja Avvakum monine kannattajineen oli poltettu roviolla 1682. Kun nälänhätä 1695–1697 ja suuri Pohjan sota olivat autioittaneet laajoja alueita Virossa, saapui ensimmäinen suuri vanhauskoisten muuttoaalto erityisesti IIsakun ja Illukan seuduille (Kuremäen Pühtitsan nunnaluostari sijaitsee Illukan kunnassa). Toinen suuri muuttoaalto tuli 1710-luvulla Liettuan ja Puolan suunnasta Räpinan alueelle.


title: Viron vanhauskoiset

text: Vanhauskoiset asuttavat Peipsijärven rantamia pitkinä ja kapeina kylänauhoina. Nykyisin tärkeimmät asutuspaikat ovat Mustvee ja viereinen Rajan kylä, Kallasten kaupunki, Peipsiäären kylät Kolkja, Kasepää ja Varnja ja Piirissaaren kylät. Lisäksi on aiemmin mainittuja alueita, jotka eivät sijaitse aivan Peipsin rantamilla.


title: Viron vanhauskoiset

text: Vanhauskoisia on Virossa nykyään noin 15 000, ja rekisteröityjä vanhauskoisia seurakuntia on 11, joista yksi Tallinnassa, yksi Tartossa ja loput yhdeksän Peipsimaalla seuraavilla paikkakunnilla: Mustvee, Raja, Kallaste, Kükita, Piirissaar sekä Peipsiäären kylissä Kasepää, Kolkja ja Varnja.


title: Viron vanhauskoiset

text: Erityisesti Peipsiäären alue on tunnettu sipuleistaan. Kolkjassa sijaitsee suosittu kala- ja sipuliravintola.


title: Viron vanhauskoiset

text: Viron vanhauskoisten museo sijaitsee Kolkjassa. Se kertoo vanhauskoisten historiasta.


title: Potter

text: Potter voi tarkoittaa ainakin seuraavia asioita ja henkilöitä:


title: Kansan temppeli

text:
Kansan temppeli () oli yhdysvaltalainen Jim Jonesin johtama lahko tai kultti. Lähes kaikki jäsenet, 900 tappoivat itsensä tai surmattiin Guyanan viidakossa 18. marraskuuta 1978. Useimmat kuolleista olivat mustia ja muita värillisiä.
Jones oli sosialisti, joka uskoi uskonnollisen liikkeen auttavan aatteensa levittämisessä. Jones esiintyi alussa helluntailaisena saarnaajana ja parantajana. Hän ajoi rotujen tasa-arvoa ja teki vapaaehtoista sosiaalityötä. Jonesin sanoma muuttui avoimen marxilaiseksi 60-luvun lopussa. Jones muuttui ajan kuluessa tyranniksi.


title: Kansan temppeli

text: Liike pyrki viimeistään 70-luvulla estämään jäsenten eroamisen. Jones piti vuonna 1973 Yhdysvaltain hallitusta, lehdistöä ja luopioita vihollisina, jotka pyrkivät tuhoamaan liikkeen. Jo tällöin Jones puhui mahdollisesta joukkoitsemurhasta. Jones pakeni lahkolaisineen Guyanan viidakkoon, koska häntä epäiltiin mm. rahaepäselvyyksistä. Sinne hän pyrki luomaan pienoisvaltion, jonka johdossa oli "isi" Jones. Elämä Jonestownissa oli raskasta raatamista ja sosialismin oppitunteja. Vartijat estivät vähäuskoisia karkaamasta. Yhdysvaltain kongressin edustaja Leo Ryan vieraili Jonestownissa. Vierailu sujui aluksi ystävällisen juhlan merkeissä, mutta muutama Jonestownin jäsen halusi paeta. Jones ei hyväksynyt jäsentensä pakoa, joten Jonestownin vartijat tappoivat Ryanin ja muutaman hänen seurueestaan. Tapauksen vuoksi olisi selvää, että Jones joutuisi pidätetyksi. Lahkon johtajan vastaveto tähän oli joukkoitsemurha. Jones juotti vartijoiden avulla lahkolaisilleen syanidia sisältänyttä juomaa. Vain harva selvisi joukkomurhasta/joukkoitsemurhasta hengissä.


title: Kansan temppeli

text: James Warren "Jim" Jonesin suku oli irlantilaista ja walesilaista. Hänen isänsä oli 1. maailmansodan veteraani, joka alkoholisoitui. Perhe muutti vuonna 1934 talousvaikeuksien takia asumaan mökkiin pikkukaupunkiin. Jones oli yksinäinen, outo lapsi. Häntä kiinnostivat uskonto ja poliittisten liikkeiden vetäjät. Jonesia kiinnosti myös kuolema, hän hautasi kissoja. Jonesin isän väitettiin olevan rasistisessa KKK:ssa, mutta Jones alkoi suosia Amerikan mustia. Jonesin vanhemmat erosivat, ja Jones lähti äidin matkaan, koska riitautui rotukysymyksestä isänsä kanssa. Jones valmistui lukiosta vuonna 1948 ja samana vuonna avioitui sairaanhoitaja Marceline Baldwinin kanssa. Lukion jälkeen hän opiskeli yliopiston iltalinjalla.


title: Kansan temppeli

text: Vuonna 1951 Jones lähti mukaan Yhdysvaltain kommunistien toimintaan. Jones kohtasi Joseph McCarthyn ajan kommunistivainot. Poliisi kuulusteli häntä, joten Jones päätteli, että hänen täytyisi soluttautua johonkin kirkkoon, josta voisi levittää sosialismia. Jones pääsi mukaan metodisteihin, mutta halusi pian perustaa oman kirkkonsa.


title: Kansan temppeli

text: Jim Jones alkoi toimia uskonnollisesti Indianassa helluntailaistyyppisenä saarnaajana ja uskolla parantajana. Yhdysvalloissa 50-luvun alussa. Jones oli nähnyt uskolla parantamista. Hän järjesti vääriä parantamisesityksiä, joilla pyrki keräämään väkeä ja rahaa liikkeeseensä. Saadun rahan avulla hän voisi ajaa poliittisia päämääriään. Vuonna 1956 Jones järjesti jättikokouksen. Tämän jälkeen Jonesin kirkko alkoi toimia eri nimillä. Nimeksi vakiintui pian Kansan temppeli. Jonesin esikuva oli mustan saarnaajan isä M.J. Divinen "Amerikan rauhanlähetys". niinpä Jonesista tuli isä. Kansan temppeli ei ollut vain hengenravinnon jakamista: liike harjoitti laajaa sosiaalityötä: vanhainkoti, ilmainen ravintola köyhille, rotujen välinen tasa-arvo.


title: Kansan temppeli

text: Vuonna 1960 Indianapoliisin pormestari koetti pysäyttää Jonesin julkisen saarnatoiminnan. Jones pyrki toimissaan kaikkin tavoin vähentämään mustien ja valkoisten yhteenottoja, joita tuohon aikaan esiintyi paljon Yhdysvalloissa. Jonesin suora, väkivallaton toiminta ärsytti tasa-arvoa vastustaneita valkoisia, ja Kansan temppelin ovelle ilmestyi mm. dynamiittia. Jones puhui myös ydintuhon uhasta. Jones näytti kovasti pelkäävän ydinsotaa. Jones adoptoi erirotuisia lapsia. 60-luvun alussa Jones kävi Guyanassa ja matkusti avustustyötä tekemään Brasilian Rio de Janeiron slummeihin. Jones mainitsi täällä apostolisen sosialisminsa. Jones päätti muuttaa Indianasta pois, koska siellä ei ollut turvallista. Vuonna 1965 Jones koetti kaapata ihailemansa, silloin kuolleen Father Divinen liikkeen, mutta Mother Divine esti tämän.


title: Kansan temppeli

text: Vuonna 1965 liike siirtyi ensin Ukiahiin, Kaliforniaan. Myöhemmin päämaja siirtyi San Franciscoon, Kaliforniaan. Siellä Kansan temppeli perusti syrjäytyneille hoitokoteja. Eritaustaiset ihmiset kiinnostuivat liikkeistä ja liike kasvoi räjähdysmäisen nopeasti. Suosituimpana aikanaan, 70-luvun puolessa välissä, liikkeessä oli jopa 3000 jäsentä. Jones oli muuttunut 1970-luvun alussa vainoharhaiseksi ja itsevaltaiseksi. Liike suojasi ja antoi merkityksen elämälle, mutta hyvin se valvoi jäseniään tiukasti. Jonesin arvostelu oli kiellettyä, eikä liikkeestä voinut lähteä. Johto kehotti ilmiantamaan toisinajattelijat. Jos liikkeen johto sai näistä vihiä, luopioksi epäiltyä nöyryytettin ja hakattiin "katharsikseksi" kutsutussa kokouksessa. "Isi" Jones myös esiintyi yliluonnollisia kykyjä omaavana: hän osasi parantaa sairaita, herättää "kuolleiksi löytyjä" ja lukea ajatuksia. Tietoja ihmisten ajatuksista sai muun muassa tonkimalla näiden roskakoreja. Jones oli biseksuaali, joka viihdytti ja nöyryytti seksin avulla. Jones myös käytti huumeita.


title: Kansan temppeli

text: Jones alkoi 70-luvun alussa julistaa olevansa esimerkiksi Father Divinen, Gandhin, Buddhan ja Leninin uudelleensyntymä.


title: Kansan temppeli

text: Liike hankki merkittävää vaikutusvaltaa Kaliforniassa. Vuonna Kansan temppeli auttoi 1975 demokraatti George Mosconen pääsemään vaaleissa San Franciscon pormestariksi. Moscone nimitti Jonesin asuntoasioista vastaavaan virkaan. Jopa varapresidenttiehdokas Walter Mondale ylisti julkisesti liikettä. Näin suuri kulttijohtajan vaikutusvalta on harvinaista Yhdysvalloissa. Toisaalta liikkeestä eronneet perustivat ryhmän, joka vaati muun muassa liikkeeseen jääneitä lapsia takaisin vanhemmilleen.


title: Kansan temppeli

text: Vaikka lahkosta ei saanut erota, siitä erosi hiljaista tahtia ihmisiä. Vuonna 1972 toimittaja Les Kinsolving julkaisi artikkelin Kansan temppelistä. Siinä hän kertoi liikeen rahaepäselvyyksistä, kurinpidosta hakkaamalla, ja myös epäili Jonesin jumalallisia kykyjä. Tämä huolestutti Jonesia. Jones järjesti protestin lehden toimituksen eteen. Niinpä The Examiner julkaisi vain neljä kahdeksasta aiotusta Kansan temppeliä käsittelevästä artikkelista.


title: Kansan temppeli

text: Vuonna 1973 lehdistö syytti yhä Kansan temppeliä. Kahdeksan nuorten miehen ryhmä yritti kapinaa liikkeen sisällä. Nämä olivat aseellisia radikaaleja, jotka pitivät Jonesin toimintatapaa liian mietona, ja vaativat aseellista kumousta. Kahdeksan kapinallista erosivat liikkeestä. Välikohtaus muutti Jonesin diktaattorimaisemmaksi.


title: Kansan temppeli

text: Jones pelkäsi ulkoisen painostuksen ja sisäisen hajaannuksen hajottavan liikkeensä. Vuonna 1973 syntyi idea sosialistisesta paratiisista, joka oli kaukana ydintuhon uhasta.


title: Kansan temppeli

text: Jones väläytti ensi kertaa vallankumouksellista joukkoitsemurhaa 1973 reaktiona liikkeen uhkaavaan hajoamiseen. Hän salakuljetutti Jonestowniin myrkkyä ja aseita. Vuonna 1975 lahkon johtoryhmässä istuneet Al ja Jean Mills erosivat liikkeestä, ja perustivat "Huolestuneet sukulaiset" nimisen ryhmän. Ikävä kyllä, ryhmän vaikutus lahkoon oli päinvastainen: se sai osaltaan liikeen pakenemaan Guyanaan. Vuonna 1976 Jones julistautui avoimesti marxistiksi ja ateistiksi,


title: Kansan temppeli

text: Liike osti vuonna 1974 maapalan Guyanasta. San Franciscon sanomalehdet alkoivat vuonna 1975 ruotia liikkeen mahdollisia taloudellisia epäselvyyksiä. Reaktiona ympäristön kielteiseen suhtautumiseen monet liikkeen kannattajat siirtyivät vuonna 1978 johtajansa johdolla Jonestowniksi ristimäänsä siirtokuntaan Sen nimi oli virallisemmin "Kansan temppelin maatalousprojekti". Guyanaan, Etelä Amerikkaan. Yhdysvalloissa Jonestownia markkinoitiin "lempeänä paratiisina" ja "mustien turvapaikkana", jonka asukkaat tekivät vilpitöntä humanitaarista työtä köyhien guyanalaisten auttamiseksi. Todellisuudessa kaupungin elämä perustui ankaraan kuriin ja sosialistisiin ihanteisiin. Elämä oli raskasta pelto- ja rakennustyötä kuumassa, kosteassa tropiikissa. Ruoka oli lähinnä riisiä. Jones järjesti Jonestownissa niin sanottuja valkeita iltoja, joissa harjoiteltiin myrkkyjuoman juomista. Jonestown oli kehittänyt kultin taivaaseen ottamisesta. kultin mukaan lahko kuolisi yhdessä ja pääsisi taivaaseen.


title: Kansan temppeli

text: Muun muassa liikkeeseen kuuluneiden huolestuneet omaiset saivat demokraattisenaattori Leo Ryanin lähtemään Jonestowniin vierailulle. Ryanin tarkoitus oli tutkia, ovatko Jonestownin olot huonot. Jonesin Liike otti Ryanin vastaan tervetuliaisjuhlin. Tunnelma oli iloinen ja Ryanille tuli liikkeestä hyvä kuva. Viidakossa toimi hyvin järjestetty, tosin spartalainen pienoisyhteiskunta. Mutta juhlissa joku sujautti Ryanille viestin, jossa pyysi apua liikkeestä pois pääsemiseksi. Ryan saikin noin 18 temppelin jäsentä mukaansa.


title: Kansan temppeli

text: Jones koetti lahjoa liikkeestä poistuvia rahalla. Lähtiessä jotkut fanaattiset liikkeen jäsenet koettivat hyökätä Ryanin kimppuun. Ryan piti silti yhä liikettä hyvänä, mutta kun Ryan seurueineen oli päässyt Port Kaituman lentokentälle, paikalle ilmestyneet liikkeen jäsenet tulittivat Ryanin seuruetta. Ryan kuoli luoteihin. Samoin surmattiin kolme reportteria ja yksi liikkeestä lähtenyt. Lisäksi hyökkäyksessä loukkaantui yksitoista muuta. Lentokentällä olleet guyanalaiset sotilaat eivät puuttuneet veritekoon.


title: Kansan temppeli

text: Jones teki tämän jälkeen ”protestiksi vallankumouksellisen itsemurhan”. Liikkeen jäsenet eivät kyenneet pakenemaan Venäjälle. Joku nainen sanoi, että heillä on oikeus päättää kohtalostaan. Hän ei halunnut itsemurhaa. Toinen nainen sanoi seuraavansa Jonesia kuolemaan. Jones kertoi kannattajilleen, etteivät he voineet enää elää yhteisönä. Hän sanoi että kongressiedustaja oli murhattu. Jones sanoi vihollisten tulevan tappamaan ja kiduttamaan. Jones alkoi vartijoiden avustuksella juottaa myrkkyä seurakunnan jäsenille. Siirtokunnan lääkärin sekoittama juoma oli viinirypäleen makuisesta Flavor-Aid-mehutiivisteestä tehtyä. Mehun lisäksi juomassa oli syanidia ja rauhoittavia lääkkeitä. Ensimmäisenä juomasekoituksen joivat lapset, seuraavaksi aikuiset. Lapset itkivät ja kirkuivat tuskasta, koska syanidi vaikutti ennen unilääkettä. Vauvoja kerrottiin myöhemmin surmatun ruiskuttamalla juomasekoitusta suuhun. Seremonian aikana Jones soitti nauhalta puhettaan, jossa hän sanoi Yhdysvaltain tiedustelupalvelun CIA:n, palkkasoturien ja tiedotusvälineiden muodostaneen salaliiton Jonestownin tuhoamiseksi ja hyökkäyksen kaupunkiin olevan pian odotettavissa. Monikaan ei ottanut juomaa vapaaehtoisesti. Vartijat käskivät sitä ottamaan aseella uhaten. Useat jäsenet yrittivät pakoa, mutta vartijat ampuivat heistä suuren osan. Joukkoitsemurhassa tai oikeammin joukkomurhassa kuoli yli 900 liikkeen jäsentä. 304 lasta kuoli. Jones itse löytyi kuolleena luoti aivoissaan. On epävarmaa, tappoiko Jones itsensä. Noin kaksi kolmasosaa siirtokunnan asukkaista kuoli juomaansa myrkkyyn, muut luotiin tai kuristaen. Vain harvat onnistuivat piiloutumaan.


title: Kansan temppeli

text: Jonestownin asukkaista jäi eloon 32 henkeä. Yhdyskunnan jäljiltä jäi runsaasti rahavaroja.


title: Kansan temppeli

text: Tapauksen jälkipuinnissa Guyanan hallitusta arvosteltiin siirtokunnan toiminnan sallimisesta. Guyanan hallitus vastasi arvosteluun, että sillä ei ollut täsmällisiä tietoja Jonestownin luonteesta. Yhdysvaltalainen Life-aikakauslehti kirjoitti tapauksen johdosta: ""Yhdysvallat on tuottanut täyden osuutensa mielipuolia, mutta yksikään heistä ei ole järkyttänyt maanmiehiään niin kuin pappi Jim Jones.""


title: Alvin Plantinga

text: Alvin Carl Plantinga (s. 15. marraskuuta 1932 Ann Arbor, Michigan) on yhdysvaltalainen analyyttinen filosofi, joka toimi aikaisemmin John A. O'Brien filosofian professorina Notre Damen yliopistossa. Hänet tunnetaan epistemologiaa, metafysiikkaa, uskonnonfilosofiaa ja apologetiikkaa koskevista tutkimuksistaan.


title: Alvin Plantinga

text: Plantinga on kristitty ja hänet tunnetaan siitä, että hän käyttää analyyttisen filosofian menetelmiä puolustaakseen kristinuskon perusvakaumuksia. Hänet tunnetaan erityisesti argumentistaan, jonka mukaan Jumalaa koskeva tieto voi olla perususkomus, joka ei vaadi argumenttia, samaan tapaan kuin ihmiset yleensä uskovat tietävänsä ilman erityistä argumenttia, että muita tietoisia olentoja on olemassa. Hän on myös argumentoinut, ettei pahuuden ja kärsimyksen olemassaolo ole loogisessa ristiriidassa sen kanssa, että on olemassa kaikkivaltias, kaikkitietävä ja täydellisen hyvä Jumala.


title: Alvin Plantinga

text: Plantinga on kalvinisti siitä huolimatta, että toimii professorina katolisessa Notre Damen yliopistossa. Kuten Richard Swinburne, Plantinga edustaa kristillistä apologetiikkaa.


title: Alvin Plantinga

text: Alvin Plantinga on myös osoittanut tukensa "älykkäälle suunnittelulle" vedoten muun muassa siihen, että Michael Behe on toistuvasti kertonut hyväksyvänsä evoluution ja ainoastaan kiistänyt ohjaamattoman evoluution. Viimeisimmässä kirjassaan Where the Conflict Really Lies: Science Religion and Naturalism (Oxford University Press 2011) Plantinga kuitenkin ehdottaa, että Behen ajatukset olisi paras ymmärtää mieluummin älykkään suunnitelman diskurssina kuin varsinaisena argumenttina älykkään suunnittelun puolesta. Älykkään suunnittelun diskurssi antaa informaatiota, joka aktivoi ihmisen välittömän kokemuksen luonnon suunnitelmallisuudesta. Plantinga pitää loogisesti mahdollisena, että Jumala on luonut eläinkunnan moninaisuuden käyttäen hyväkseen darwinistista evoluutiomekanismia, mutta hän ei pidä tätä vaihtoehtoa kaikkein todennäköisimpänä.


title: Alvin Plantinga

text: Plantingan argumentti on, että teismi ei ole ristiriidassa naturalismin kanssa, mutta ontologinen naturalismi on.


title: Alvin Plantinga

text:
Teistisyyden Plantinga tekee naturalistiseksi Spinozan määrittelemää intuitiota muistuttavalla "kuudennella aistilla", jota kutsuu nimellä "Sensus divinitatis". Tämän avulla ihminen voi aistia jumaluuden vaikka esteettisen elämyksen kautta tai tuntiessaan eettisiä tunteita, esimerkiksi "omatuntonsa kolkuttaessa" ja muissa vastaavissa tilanteissa. Plantingan mukaan käsitys Jumalasta ei muodostu päättelemällä Jumalan olemassaoloa havainnoista ja tuntemuksista, vaan nimenomaan jumaluusaistin toiminnan kautta: sen toiminta vain muistuttaa aistihavaintoa, muistia ja "a priori" -uskomuksia. Uskomus syntyy spontaanisti jumaluusaistin kautta, joten sen muodostamat uskomukset ovat perususkomuksia samaan tapaan kuin muidenkin havaintotyyppien aikaansaamat aistimukset. Plantingan päättelystä saamme tuloksen, että uskonnollinen usko on tosi, mikäli se on jumaluusaistin oikean toiminnan perusteella muodostettu. Jos aisti ei ole todellinen, eivät tietysti uskomuksetkaan enää ole totta. Plantingan mukaan mallin totuutta tai epätotuutta ei kuitenkaan voida filosofian avulla ratkaista, sillä hänen mielestään filosofia on tässä asiassa kykenevä vain raivaamaan esteitä ja vastaväitteitä kristillisten uskomusten tieltä. Plantinga ei yritä todistaa, että aisti olisi aidosti olemassa. Hänen ristiriidattomuuteen pyrkivälle päättelylleen riittää se, että aisti on "mahdollinen". Plantingan mukaan ei ole mahdotonta, että jumaluusaistin toiminta on ateistien kohdalla vaurioitunut: ei siis voida sanoa ovatko ateistit sokeita vai hallusinoivatko uskovat. Kumpikin vaihtoehdoista on siksi mahdollinen ja perusteltu. Plantingan argumentti nojaa myös vahvasti "a priori" päätettyyn René Descartesin luomaan "veracitas dei" -periaatteeseen, jossa Jumala oletetaan sekä totuuden lähteeksi että luonteeltaan sellaiseksi, joka ei halua eikä voi huijata meitä ja joka kommunikoi kanssamme intuitiomme ja aistiemme välityksellä.
Plantingan "Evolutiivinen argumentti naturalismia vastaan" ("Evolutionary argument against naturalism", "EAAN") on seuraava: Koska ohjaamaton evoluutio perustuu luonnonvalintaan, se ei ole kiinnostunut uskomusten totuudesta vaan ainoastaan niiden aiheuttamasta käyttäytymisestä. Niinpä emme voi enää luottaa siihen, että havaitsisimme tai tulkitsisimme havaintoja oikein. Toisin sanoen ohjaamattoman evoluution ajatuksesta seuraisi se, että emme voisi enää luottaa järkemme ja havaintojemme välittävän meille luotettavaa tietoa maailmasta. Plantinga on valinnut nimenomaan evoluution lähtökohdaksi, koska se on hänen mukaansa ainut naturalistinen selitysmalli, "ainut peli kaupungissa". Tältä pohjalta hän rinnastaa evoluution ja naturalismin siten, että se mikä koskee evoluutiota koskee myös naturalismia. Plantinga olettaa, että aistien tarkoitus olisi tuottaa tosia uskomuksia, ja että tämä on ominaisuus, jonka Jumala voi antaa. Plantingan käsityksessä Jumaluus, joka tuottaisi vääriä uskomuksia olisi epäuskottava ja johtaisi havaintojemme epäluotettavuuteen.
Plantingan evolutiivisesta argumentista naturalismia vastaan päätellään tyypillisesti, että teistisyys ja skeptismi, fallibilismi ja muut vastaava filosofiat jotka joko olettavat Jumalan tai ottavat erehtymisen mahdollisuuden huomioon ovat ainoita perusteltuja näkemyksiä.


title: Pühtitsan nunnaluostari

text: Pühtitsan nunnaluostari () on luostari Koillis-Virossa Alutagusen kunnan Kuremäen kylässä. Luostarin perusti vuonna 1891 Vironmaan kuvernööri Sergei Šahovskoi, ja sen yleissuunnitelman laati arkkitehti Mihhail Preobraženski. Luostarin perustaminen liittyi tuolloin harjoitettuun venäläistämispolitiikkaan. Nykyisin luostari on turistikohde, jossa on noin 160 nunnaa. Paikalliset pitävät läheisen lähteen vettä pyhänä.


title: Pühtitsan nunnaluostari

text: Aleksanteri Nevskin katedraalin rakennuttaminen liittyi 1800-luvun lopun venäläistämispolitiikkaan. Aleksanteri III:n valtakauden luterilaisuuden vastaiseen politiikkaan vaikutti etenkin pyhän synodin yliprokuraattori Konstantin Pobedonostsev, jonka mielestä vain ortodoksit olivat todellisuudessa uskollisia valtiovallalle ja luterilainen kirkko muodosti näin hidasteen Baltian sulauttamisessa muuhun valtakuntaan. Vironmaan kuvernööri Sergei Šahovskoi oli erityisen aktiivinen venäläistämisen kannattaja ja myös hän piti uskonnon roolia oleellisena venäläistämisprosessin kannalta. Nykyisen nunnaluostarin paikalla lienee ollut ortodoksinen kappeli jo 1600-luvulla, mutta Šahovskoi perusti varsinaisen luostarin vasta vuonna 1891, jonne hänet myös myöhemmin haudattiin. Samana vuonna aloitettiin luostarialueen suuret rakennustyöt. Alueen yleissuunnitelman laati arkkitehti Mihhail Preobraženski. Luostarin pääkirkko valmistui vuosina 1908–1910. Luostari menetti suuren osan maistaan vuoden 1919 maareformin yhteydessä, ja se myös alistettiin Viron ortodoksiselle kirkolle. Vuonna 2007 luostarissa asui noin 160 nunnaa, jotka vastasivat luostarin restauroinnista, peltotöistä, puiden hakkuusta ja ikonimaalauksesta. Luostari kuuluu Moskovan patriarkan alaisuuteen.


title: Pühtitsan nunnaluostari

text: Luostarialueen ytimen muodostaa kirkko, johon mahtuu 1 200 henkilöä. Ortodoksisille kirkoille tyypillisesti sen sisätilat on koristeltu kullalla. Kirkossa on Jumalanäidin ikoni, jonka löysi tarinan mukaan eräs paimen tammen alta läheisen lähteen viereltä. Lähteen vettä pidetään pyhänä. Pääkirkon lisäksi alkuperäiseen luostariin kuului viisi puista asuinrakennusta ja puukirkko. Rakennuksia ympäröi kivimuuri, jossa on vanhavenäläiseen tyyliin rakennettuja torneja. Toisen maailmansodan jälkeen alueelle on rakennettu myös uusia puisia ja tiilistä rakennettuja rakennuksia.


title: Lunenburg

text: Lunenburg on pieni kaupunki Nova Scotiassa, Kanadassa, 90 kilometriä Halifaxista kaakkoon Atlantin rannikolla. Kaupungin asukasluku on noin 2 300, mutta se kasvaa huomattavasti aina kesäisin turistien myötä.


title: Lunenburg

text: Nykyinen Lunenburg oli alkujaan nimeltään Merliguesche, ja siellä asui ranskalaisia 1740-luvun loppuun asti. Britannia asutti sinne protestantteja vuonna 1753. Se sai kaupunkioikeudet vuonna 1888.


title: Lunenburg

text: Kaupungissa oli aikoinaan merkittävä merisatama ja siellä sijaitsi laivanrakennusteollisuutta. Kaupunki jäi kuitenkin kasvavan Halifaxin varjoon. Nykyään Lunenburgissa on useita pieniä yrityksiä ja korkeanteknolgian teollisuutta.


title: Lunenburg

text: Lunenburgin kaupunki valittiin vuonna 1995 Unescon maailmanperintöluetteloon. Se otettiin listalle, jotta varmistettaisiin kaupungin ainutlaatuisen arkkitehtuurin ja kaupunkisuunnittelun säilyminen. Lunenburg on parhaiten säilynyt esimerkki brittiläisestä siirtomaa-asutuksesta Pohjois-Amerikassa.


title: Audi RS4

text: Audi RS4 on urheilullinen henkilöauto, joka pohjautuu Audi A4 -malliin. Audi RS4:ssä on Audi A4 -mallin korirakenne, mutta se on varustettu tehokkaammalla moottorilla, isommilla jarruilla ja urheilullisemmalla alustalla.


title: A Song for XX

text: A Song for XX on Ayumi Hamasakin ensimmäinen studioalbumi, julkaistu 1. tammikuuta, 1999.


title: A Song for XX

text: Ennen "A Song for XX" -albumia Hamasaki oli julkaissut viisi singleä, mutta voisi sanoa, että hänen urasa lähti todella nousuun vasta tämän albumin julkaisun myötä; "A Song for XX" toi Hamasakille hänen ensimmäisen Oricon-listan ykkössijansa. Albumi pysyi listalla 59 viikkoa.


title: A Song for XX

text: Albumilta on julkaistu viisi singleä: "poker face", "YOU", "Trust", "For My Dear..." ja "Depend on you". Singlet on myös julkaistu uudelleen uusilla remix-kappaleilla täydennettynä 28. helmikuuta, 2001.Kappaleet 1, 2, 3, 4, 6, 8, 15 ja 16 on säveltänyt Yasuhiko Hoshino (). Kappaleen 5 on säveltänyt Mitsuru Igarashi (). Kappaleet 7, 10 ja 13 on säveltänyt Hideaki Kuwabara (). Kappaleet 9 ja 12 on säveltänyt Kazuhito Kikuchi (). Kappaleen 11 on säveltänyt Takashi Kimura (). Kappaleen 14 on säveltänyt Akio Togashi ().


title: A Song for XX

text: Kappaleet 1, 2, 3, 15 ja 16 on sovittanut Yasuhiko Hoshino. Kappaleet 4, 6, 7, 8, 9, 10, 11 ja 13 on sovittanut Akimitsu Honma (). Kappaleen 5 on sovittanut Mitsuru Igarashi. Kappaleen 12 ovat sovittaneet Akimitsu Honma ja Takashi Morio (). Kappaleen 14 on sovittanut Akio Togashi.


title: A Song for XX

text: Kaikki kappaleet on sanoittanut Ayumi Hamasaki.


title: A Song for XX

text: Levyn on tuottanut Max Matsuura.


Waterton Glacierin kansainvälinen rauhanpuisto on UNESCOn maailmanperintökohde, joka on muodostettu yhdistämällä Yhdysvalloissa sijaitseva Glacierin kansallispuisto ja Kanadassa oleva Waterton Lakesin kansallispuisto.


title: Waterton Glacierin kansainvälinen rauhanpuisto

text: Puistojen yhdistäminen oli Albertan ja Montanan Rotary International -järjestön jäsenien ponnistusten lopputulos. Se oli ensimmäinen kansainvälinen rauhanpuisto, joka symboloi kahden valtion välistä rauhaa ja ystävyyttä, ja edelleen ainoa, joka on nimenomaan perustettu tuota tarkoitusta varten.


title: Nick Mason

text: Nicholas Berkeley "Nick" Mason (s. 27. tammikuuta 1944) on brittiläinen rockmuusikko, joka on Pink Floydin rumpali. Hän on kuulunut yhtyeeseen vuodesta 1964 ja soittanut sen jokaisella albumilla.


title: Nick Mason

text: Masonilta on ilmestynyt albumeita myös Pink Floydin ulkopuolelta: "Nick Mason's Fictitious Sports" (1981) ja Rick Fennin kanssa tehty "Profiles" (1985).


title: Vesihämähäkki

text: Vesihämähäkki ("Argyroneta aquatica") on Euroopassa ja Aasiassa esiintyvä isokokoinen hämähäkki, joka elää veden pinnan alla. Se on sukunsa "Argyroneta" ainoa laji ja samalla ainoa hämähäkki, joka on sopeutunut täysin elämään vedenpinnan alla.


title: Vesihämähäkki

text: Väriltään ruskea tai musta vesihämäkki voi olla jalkoineen jopa kaksi senttimetriä pitkä, ja vartalon osuus pituudesta on puolitoista senttimetriä. Kookkailla yksilöillä pelkkä ruumiskin voi olla pitkä. Etummaiset raajaparit ovat kaljut, mutta kahdessa takimmaisessa raajaparissa on pitkiä karvoja, joiden avulla nuoretkin vesihämähäkit on helppo tunnistaa. Eturuumiin selkäpuolella on mustien lyhyiden karvojen muodostama juova. Takaruumis on harmaan karvan peittämä. Vesihämähäkki on yksi niistä harvoista hämähäkkilajeista, joilla koiras on naarasta suurempi.


title: Vesihämähäkki

text: Vesihämähäkkiä tavataan Länsi-Euroopasta ja Britteinsaarilta Pohjois-Aasian poikki Japaniin saakka. Lajin elinympäristönä on vesikasvillisuus hitaasti virtaavassa tai seisovassa vedessä. Vesihämähäkki on paikoittainen, mutta esiintyessään usein runsaslukuinen.


title: Vesihämähäkki

text: Vesihämähäkki syö, parittelee ja munii veden alla, mutta hengittää ilmaa kuten muutkin hämähäkit. Vesihämähäkit rakentavat vesikasvien joukkoon sukelluskelloa muistuttavan pesän eli kuplan, minne ne kuljettavat ilmaa takaruumiinsa ympärillä ja jaloissaan olevien pienten karvojen avulla. Ilmakupla saa lisäksi jatkuvaa täydennystä diffuusion avulla veteen liuenneen ja vesikasvien tuottaman hapen vapautuessa kuplaan. Ruokailu tapahtuu joko kuplassa tai kasvillisuudessa heti vedenpinnan yläpuolella. Diffuusio riittää täyttämään hämähäkin hapentarpeen sen levätessä, mutta muutoin aktiivinen täydentäminen on tarpeen. Kokeellisesti on osoitettu, että hämähäkki tunnistaa kuplan ilmanlaadun ja täydentää sitä hiilidioksidipitoisuuden kasvaessa. Naaraan sukelluskello on suurempi kuin koiraalla, ja naaras täydentää sitä pinnalta useammin. Toisinaan hämähäkki kerää ilmakuplan tyhjään kotilonkuoreen.


title: Vesihämähäkki

text: Naaras munii 30–70 munaa. Poikaset elävät emonsa sukelluskellossa toiseen nahanluontiinsa asti, jolloin ne poistuvat sieltä ja aloittavat omien pesiensä rakentelun. Päivisin vesihämähäkki oleskelee sukelluskellossaan ja pyydystää lähelle tulevia vesihyönteisiä. Vasta yön tullen vesihämähäkki lähtee aktiivisesti saalistamaan.


title: Vesihämähäkki

text: Hämähäkki talvehtii sukelluskellossaan veden alla.


title: Vesihämähäkki

text: Vesihämähäkki on Suomen myrkyllisin luonnonvarainen hämähäkki. Sen purema vastaa vaikutukseltaan ampiaisen pistoa. Vesihämähäkki ei kuitenkaan pure ihmistä kovin herkästi.


title: Shenouda III

text: Shenouda III (synt. "Nazir Gayed Rafail", 3. elokuuta 1923 Asyuti, Egypti – 17. maaliskuuta 2012, Kairo) oli 117. Aleksandrian paavi ja Aleksandrian koptilais-ortodoksisen kirkon johtaja vuodesta 1971.


title: Shenouda III

text: Gayed suoritti historian tutkinnon Kairon yliopistossa ja työskenteli päivisin englanninopettajana ja opiskeli samaan aikaan koptilaisessa seminaarissa. Hän valmistui seminaarista 1949.


title: Shenouda III

text: Vuonna 1954 Gayed muutti luostariin Länsi-Egyptin aavikolle ja sai nimen isä Antonyos El-Suryaani. Hän asui 1956–1962 kuusi vuotta erakkona aavikolla itse kaivertamassaan luolassa. Vuonna 1962 paavi Kyrillos III kutsui hänet pyhitettäväksi kristillisen koulutuksen piispaksi ja koptilaisen ortodoksisen seminaarin johtajaksi. Tuolloin hän sai Shenoudan nimen. Hän oli myös El-Keraza-lehden toimittajana ja kirjoittanut yli sata kirjaa eri aiheista. Paavi Kyrillos VI erotti hänet 1966 johtuen hänen ja oppilaiden kampanjoinnista antaa kansalle oikeus valita piispat ja papit.


title: Shenouda III

text: Shenoudasta tuli patriarkka Shenouda III lähes yhdeksän kuukautta patriarkka Kyrillos VI:n kuoleman jälkeen.


title: Shenouda III

text: Vuonna 1974 Haile Selassien vallasta syössyt marxilainen juntta vangitsi ja teloitti Etiopian paavin Abune Tewophilosin. Paavi Shenouda III kieltäytyi tunnustamasta hänen seuraajaansa. Etiopian hallitus kieltäytyi tunnustamasta paavin teloitusta, jolloin koptilainen kirkko piti häntä edelleen laillisena patriarkkana. Tämän johdosta Egyptin ja Etiopian kirkon välit katkesivat.


title: Shenouda III

text: Vuonna 1973 paavi Shenouda III tapasi katolisen kirkon Paavali VI:n ja he antoivat yhteisen julistuksen kristologiasta. Tapaaminen kirkkojen johtajien välillä oli ensimmäinen 1500 vuoteen. Shenouda kannatti ekumeniaa ja toivoi kristittyjen kirkkojen yhdistymistä. Hänen aikanaan koptilaisesta kirkosta tuli Kirkkojen maailmanneuvoston jäsen.


title: Shenouda III

text: 3. syyskuuta 1981 presidentti Anwar Sadat määräsi paavin karkotukseen Pyhän Bishoin luostariin. Tämän lisäksi kahdeksan piispaa ja 24 pappia ja lukuisia muita kopteja pidätettiin. Tapaus oli osa Egyptin hallituksen islamistien ja muiden uskonnollisten ääriryhmien kurissapitoyritystä. Sadat nosti kirkon johtoon viiden piispan neuvoston ja viittasi Shenoudaan nimellä ”entinen patriarkka”. 2. tammikuuta 1985, yli kolme vuotta Sadatin salamurhan jälkeen presidentti Hosni Mubarak päästi paavin karkotuksesta ja nimitti hänet uudelleen Aleksandrian paaviksi.


title: Shenouda III

text: Shenouda III:n aikana kirkko on laajentunut maailmanlaajuisesti. Vuonna 1971 Pohjois-Amerikassa oli neljä kirkkoa, nyt yli sata. Vuonna 1996 Shenouda nimitti ensimmäiset kaksi piispaa Yhdysvaltoihin, toisen Los Angelesiin, toisen etelävaltioihin. Karibialla kirkko on levinnyt Yhdysvaltain Neitsytsaarille, Etelä-Amerikkaan São Pauloon ja Boliviaan. Vuonna 1999 nimitettiin ensimmäinen Melbournen, Australian ja Uuden-Seelannin piispa.


title: Nicholas Tse

text: Nicholas Tse (, s. 29. elokuuta 1980 Brittiläinen Hongkong) on hongkongilainen näyttelijä ja laulaja. Hän näytteli Cheng Siu Fungia elokuvassa "New Police Story".


title: Nicholas Tse

text: Hän oppi kungfuta ensimmäisen elokuvansa myötä vuonna 1998, jossa häneltä vaadittiin kamppailutaitoja. Elokuvaa varten Tse harjoitteli Jackie Chanin sijaisnäyttelijä ryhmään kuuluneen Nicky Lin kanssa.


title: John Johnson

text: John Johnson (n. 1550 - 1594) oli englantilainen luutisti ja säveltäjä, joka toimi Elisabet I:n hovissa hovimuusikkona vuodesta 1577 aina kuolemaansa asti. Johnsonia pidetään yleisesti englantilaisen luuttumusiikin kultakauden aloittajana.


title: John Johnson

text: Nuorena Johnson toimi oppipoikana mahdollisesti Leicesterin jaarlin hovissa n. 1560:n luvun alusta vuoteen 1577 asti, jolloin hänet valittiin yhdeksi kuningatar Elisabetin kolmesta hoviluutistista. Hänen sävellyksissään näkyy aikansa italialaisen luuttumusiikin vaikutus sekoittuneena englantilaisiin piirteisiin. Muiden englantilaisten säveltäjien, muun muassa John Dowlandin tavoin Johnson sävelsi pääasiassa tansseja kuten passamezzoja. Johnsonin sävellyksiä on löytynyt, lähes poikkeuksetta nimettömänä, ympäri Eurooppaa löytyneistä käsikirjoituksista.


title: Illuka

text: Illuka () oli kunta Itä-Virumaan maakunnassa, Virossa. Vuoden 2017 kuntauudistuksessa Alajõen, Iisakun, Illukan, Mäetagusen ja Tudulinnan kunnat yhdistyivät Alutagusen kunnaksi.


title: Illuka

text: Illukan asukasluku oli 958 (2010), pinta-ala 543,82 neliökilometriä ja asukastiheys 1,8 asukasta neliökilometrillä. Kunnan kaakkoiskulmassa sijaitsevasta Vasknarvan kylästä saa alkunsa Narvanjoki, jota pitkin Peipsijärven vedet virtaavat Suomenlahteen. Narvajoen vastarannalla on Venäjä.


title: Illuka

text: Tunnetuin Illukan alueen nähtävyys on Pühtitsan nunnaluostari Kuremäen kylässä. Muita nähtävyyksiä ovat Kurtnan järviensuojelualue sekä Puhatun ja Agusalun suonsuojelualueet.


title: Illuka

text: Vuoden 2011 väestönlaskennan mukaan Illukan kunnassa oli 868 asukasta, joista 474 (54,6 %) oli virolaisia, 330 (38,0 %) venäläisiä ja 60 (6,9 %) muita kansallisuuksia.


title: Dick Van Dyke

text: Richard Wayne ”Dick” Van Dyke (s. 13. joulukuuta 1925, West Plains, Missouri) on yhdysvaltalainen televisio- ja elokuvanäyttelijä. Suomessa hän tuli tunnetuksi suositussa 1960-luvun TV-ohjelmassaan "Dick Van Dyke Show". Hänen tunnetuimpia roolihahmojaan ovat tohtori Mark Sloan 1990-luvun tv-sarjassa "" sekä Perttu elokuvassa "Maija Poppanen".


title: Dick Van Dyke

text: Dick Van Dyke on näyttelijä Jerry Van Dyken (1931–2018) isoveli. Dickin poika Barry Van Dyke ja pojanpoika Carry Van Dyke ovat myös näyttelijöitä. Dick oli naimisissa Margie Willetin kanssa vuodesta 1948 vuoteen 1984, ja sai hänen kanssaan neljä lasta, joiden nimet ovat Christian, Barry, Carrie Beth ja Stacy. Myöhemmin hän oli avoliitossa Michelle Triolan kanssa vuoteen 2009 saakka.


title: Dick Van Dyke

text: Van Dyke esiintyi monissa komedioissa 1960-luvulla, muun muassa "Maija Poppanen", "What a Way to Go!", "Lt. Robin Crusoe, USN", "Fitzwilly", "The Art of Love", "Never A Dull Moment", ja "Divorce American Style". Vaikka monet hänen elokuvansa tältä kaudelta menestyivät huonosti, elokuva "Chitty Chitty Bang Bang" menestyi maailmanlaajuisesti ja tunnetaan hyvin nykyäänkin.


title: Kalevi Kalemaa

text: Kalevi Kalemaa (s. 13. elokuuta 1941 Saarijärvi) on suomalainen kirjailija. Kalemaa on kirjoittanut elämäkertateoksia muun muassa Veikko Sinisalosta, Edvin Laineesta, Eino Salmelaisesta, Eetu Salinista, Matti Kurikasta ja Urpo Lahtisesta. Hänen tuotantoonsa kuuluu myös näytelmiä, kuunnelmia, laulutekstejä sekä teatteri- ja järjestöhistoriikkeja. Hän on lisäksi toimittanut useita teoksia; muun muassa kritiikki-, runo- ja kaskukokoelmia. Kalemaa aloitti kirjoittajan uransa 1960-luvulla kirjallisuuskriitikkona ja myöhemmin hän alkoi tehdä myös teatteriarvosteluja sekä kulttuuriohjelmia radioon. Kalemaa asuu Tampereella.


title: Zdeněk Miler

text: Zdeněk Miler (21. helmikuuta 1921 Kladno, Tšekkoslovakia – 30. marraskuuta 2011 Nová Ves pod Pleší, Tšekki) oli tšekkiläinen animaattori ja kuvittaja, jonka tunnetuin animaatiohahmo on Myyrä.


title: Zdeněk Miler

text: Miler opiskeli Prahan taideteollisessa oppilaitoksessa 1930-luvulla, ja vuonna 1942 hän alkoi työskennellä Batan animaatiostudiolla. Toisen maailmansodan jälkeen hän siirtyi "Bratri v triku" -animaatiostudiolle, jossa hän työskenteli aluksi piirtäjänä ja sitten käsikirjoittajana sekä ohjaajana. Hänestä tuli lopulta studion johtaja. Urallaan Miler on tehnyt noin 70 animaatioelokuvaa, joista 50:n pääosassa on Myyrä ("Krtek").


title: Zdeněk Miler

text: Myyrä-hahmo syntyi vuonna 1956. Miler oli saanut toimeksiannon lapsille tarkoitetusta piirroselokuvasta, joka kertoisi kuinka pellavakangasta valmistetaan teollisesti. Taiteilija keksi Disneyn innoittamana käyttää elokuvassa eläinhahmoja. Myyrästä tuli tarinan päähenkilö, kun Zdeněk Miler kompastui kävelyllä metsässä myyränkoloon. Ensimmäinen Myyrä-elokuva oli "”Kuinka myyrä sai housut”", joka voitti Venetsian elokuvajuhlilla hopeisen leijonan palkinnon. Myyrä-filmien ääninäyttelijöinä Miler käytti omia tyttäriään.


title: Zdeněk Miler

text: Myyrän hahmo on tulkittu sosialistiseksi sillä perusteella, että tämä ei pärjännyt yksin, vaan tarvitsi toisten apua: esimerkiksi housuja hankittaessa hämähäkit kehräsivät lankaa, muurahaiset kutoivat kankaan, rapu saksi sen sopivaksi ja lintu ompeli yhteen.


title: Zdeněk Miler

text: Myyrä-hahmo esiintyy myös suuressa määrässä oheistuotteita.


title: Zdeněk Miler

text: Nuorena opiskelijana Miler osallistui mielenosoituksiin, jotka alkoivat poliisin luoteihin kuolleen opiskelijan Jan Opletalin hautajaisista. Mielenosoitusten seurauksena saksalaiset sotilaat tunkeutuivat yöllä Prahan opiskelija-asuntoloihin ja pidättivät satunnaisesti satoja opiskelijoita 17. marraskuuta 1939 (nykyisin kansainvälinen opiskelijoiden päivä eli International Students´ Day). Selkkausten johdosta prahalaiset korkeakoulut suljettiin. Miler, joka olisi halunnut kuvataiteilijaksi, päätyi animaattoriksi Zliniin animaatiostudioon. Sodan jälkeen Miler liittyi kuuluisan animaatioryhmän Trikkiveljesten (BratÍi v triku) jäseneksi. Hänen ensimmäinen oma animaationsa "Miljonääri joka varasti auringon" (1948) voitti ensimmäisenä tšekkielokuvana palkinnon Venetsian kansainvälisillä elokuvafestivaaleilla.


title: Zdeněk Miler

text: Ensimmäisen myyrä-animaation tekeminen kesti kaksi vuotta. Myyrä saavutti heti suosiota, jonka seurauksena länsisaksalainen televisioyhtiö tilasi kymmenen Myyrä-animaatiota. Saksalais-yhteistyön myötä Milerin taloudellinen asema oli hyvä. Myyrä-elokuvat toivat samalla kommunistiseen Tšekkoslovakiaan länsivaluuttaa, joten Miler ei joutunut kohtaamaan poliittista painostusta töittensä suhteen. Politiikka ei kuitenkaan kuulu Myyrän maailmankuvaan. Miler halusi tarjota lapsille positiivisia tunteita.


title: Zdeněk Miler

text: Myyrä kohtaa maailman kuin lapsi, uteliaana oudoista esineistä (sateenvarjo, auto, puhelin, lentävä matto jne.) ja tilanteista. Tunnusomaista Myyrälle on hyväntahtoisuus ja neuvokkuus.


title: Zdeněk Miler

text: Miler yritti markkinoida Myyrä-hahmoa Yhdysvaltoihin, mutta Disneyn hallitseva asema ja valtavat mainosresurssit torpedoivat aikeet. Mutta omassa markkinoinnissaan Miler kuitenkin saattoi ottaa mallia yhdysvaltalaisista. Myyrä-hahmo löytyy useista oheistuotteista, kuten palapeleistä, leluista, tekstiileistä ja astiastoista.


title: Zdeněk Miler

text: Myyrän lisäksi Miler teki tarinoita, joiden pääosassa oli Hepokatti tai koiranpentu.


title: Petshop of Horrors

text: Petshop of Horrors on Matsuri Akinon luoma kauhumanga- ja anime-sarja. Se on ensimmäisen kerran julkaistu Japanissa vuonna 1996. Amerikkalainen kustannusyhtiö Tokyopop julkaisi sen myöhemmin englanniksi kesäkuussa 2003, ja Pauna Media Group alkoi suomentaa sitä vuonna 2008.


title: Petshop of Horrors

text: Chinatownissa, Yhdysvalloissa, on pieni eläinliike. Sitä vetää salaperäinen kauppias Kreivi D. Hän myy ihmisille unelmia, salaperäisiä taruolentoja asiakkaiden tarpeiden ja haaveiden mukaan. Saadakseen tällaisen 'lemmikin', on allekirjoitettava sopimus, jossa on 3 ehtoa. Jos nämä ehdot rikotaan, liike ei ole vastuussa tapahtuneista. Yhden asiakkaan kuoltua salaperäisesti jättäen jälkeensä kuolleen liskon, etsivä Orcot alkaa tutkia Kreivi D:n osallisuutta asiaan. Hän uskoo vakaasti että kuolleella liskolla, kuolemalla ja kauppiaalla on selvä yhteys. Hän jää jollain tavoin epäilemään Kreivi D:tä kaikesta hämärästä, vaikkakin on samalla kiehtoutunut Kreivi D:stä jota vastaan hän ei pysty todistamaan. Kreivi D on yksi suuri mysteeri jonka menneisyyttä selvitetään hyvin hitaasti. Ainoa heti alusta havaittavissa oleva luonteenpiirre on D:n kyltymätön makeanhimo. Jokaisen osan aikana ilmenee uusia taruolentoja ja toistaan traagisempia kuolemia ja kohtaloita. Sekä lisäksi paljon sivuhahmoja.


title: Petshop of Horrors

text: Sarjaa on julkaistu kaikkiaan 13 osaa.


title: Noriega

text: Noriega on muun muassa seuraavien henkilöiden sukunimi:


title: Radio 88,2

text: Radio 88,2 on Salossa toimiva kaupallinen paikallisradio, joka on perustettu vuonna 1989. Kanavan omistaa Salon Alueradio Oy. Ohjelmat tuotetaan Turun Paikallisradio Oy:n studioilta Turusta, jolle kuuluu myös Auran Aallot, Auran Aallot Salo, Zoom FM. Radio kuuluu Salon lähikunnissa nimensä mukaisesti taajuudella 88,2 MHz ja sen lähetin sijaitsee Salon Tupurin mastossa. Lähetysteho on 1 kW. Aseman toimilupaa päätettiin vuonna 2006 jatkaa aina vuoteen 2011 asti. Vuoteen 1996 asti Radio 88,2 tunnettiin nimellä Radio Suomen Salo.


title: Radio 88,2

text: 14. huhtikuuta 2009 Taajuudelta 88,2 MHz jatkoi Radio Melodia 88,2 Lähetysteholla 1 kW.


title: Radio 88,2

text: 11. heinäkuuta 2016 Radio Melodia 88,2:lla aloitti Helmiradio. Helmiradion laajeneminen lopetti Radio Melodia 88,2:n toiminnan.


title: Radio 88,2

text: Ohjelmat tuotetaan Sanomatalon studioilta Helsingistä. Sunnuntaina klo 09.55 lähetetään Jumalanpalvelus suorana Uskelan kirkosta.


title: Hirsirakentaminen

text: Hirsirakentaminen on perinteinen puurakentamisen laji. Tavallisesti siinä tehdään ainakin rakennuksen kantavat rakenteet hirrestä.


title: Hirsirakentaminen

text: Hirsirakennuksissa käytetyt hirsityypit voidaan jakaa esimerkiksi seuraavasti:


title: Hirsirakentaminen

text: Pyöröhirsiä käytetään pääasiassa loma-asuntoihin sekä erilaisiin varastoihin ja latoihin. Pyöröhirret "salvetaan" (salvoksella tarkoitetaan nurkkaliitoksen mallia) pitkänurkkaiselle "koirankaulalle", jossa hirsi ylittää pituudellaan ristikkäisen seinän.


title: Hirsirakentaminen

text: Pelkkahirsiä käytetään yleensä tiiviiksi tarkoitettuihin rakennuksiin, kuten asuin- ja lomarakennuksiin, aittoihin ja saunoihin. Pelkkahirsinen rakennus on seiniltään tasaisempi kuin pyöröhirsinen, joten esimerkiksi kaappien kiinnittäminen seinään on vaivattomampaa. Lisäksi pelkkahirret salvetaan yleensä lyhytnurkkaisiksi, toisin kuin pyöröhirret, joten puutavaraa säästyy enemmän. Lyhytnurkkaisia salvoksia ovat muun muassa "lohenpyrstö-" ja "lukkosalvos".


title: Hirsirakentaminen

text: Pelkkahirsisiä, lyhytnurkkaisia hirsirakennuksia on hyväksytty myös joidenkin taajamien asemakaava-alueille, kun taas pitkänurkkaisia pyöröhirsisiä taloja ei yleensä pientaloille tarkoitetuille asemakaava-alueille hyväksytä.


title: Hirsirakentaminen

text: Hirsiseinän pullistumista pitkillä seinäosilla ja aukkojen välissä estetään följareilla. Följarit ovat seinän kahta puolta pulttauksella liitetyt tukipiirut, joissa on reiät sidepultteja varten. Pitkä tai korkea seinä ilman aukkoja ja väliseiniä voidaan tukea jo rakennusvaiheessa seinän yhdeltä tai kummaltakin puolen pystyyn asennettavilla puilla. Johtopuun voi asentaa vaikka mahdollisten jatkosten kohdalle. Följari voi olla sekä pyöröhirressä upotettuna hiukan tai pelkkahirressä. Johtopuita käytetään yleisesti jälkiasennuksena kun hirsiseinä on alkanut vääntyä ja tarvitsee tukea.


title: Hirsirakentaminen

text: Suomessa hirret valmistetaan tavallisesti kuusesta tai männystä, joskus harvoin esimerkiksi haavasta.


title: Hirsirakentaminen

text: Pystyhirsirakenteen etuna on sen painumattomuus, sillä puu ei painu pystysuunnassa. Puu painuu vaakasuunnassa 0,5–2 cm jokaista seinän korkeusmetriä kohden, riippuen hirren laadusta. Pyöröhirsi painuu eniten ja lamellihirsi vähiten. Pystyhirsirakennus on tavallista nopeampi pystyttää, koska painumisvaroja ei tarvitse rakentaessa huomioida. Pystyhirrestä tehdään myös valmiita seinäelementtejä, joiden avulla rakennukset saadaan työmaalla säältä suojaan todella nopeasti.


title: Rikoslaki

text: Rikoslaki voi tarkoittaa seuraavia:


title: Toppatakkeja ja Toledon terästä

text: Toppatakkeja ja Toledon terästä on YUP-yhtyeen vuonna 1994 julkaistu kolmas albumi. Se nousi Suomen virallisen listan sijalle 26.


title: Toppatakkeja ja Toledon terästä

text:
Albumin kappaleet koostavat yhtenäisen tarinan, nimeltään Henri Blavatskyn tutkimuksia.
Tarinan päähenkilöt ovat seuraavat:


title: Toppatakkeja ja Toledon terästä

text: Levyn kansilehden mukaan "Kaikki levyn tarinoiden henkilöt ovat kirjoittajan kuvittelemia. Kaikki levyn tapahtumat ovat tapahtuneet joskus jollekin."


title: Homo sapiens (albumi)

text: Homo sapiens on YUP-yhtyeen neljäs albumi. Se äänitettiin elokuussa 1994 ja julkaistiin saman vuoden marraskuussa.


title: Homo sapiens (albumi)

text: Albumin korkein listasijoitus Suomen albumilistalla oli 23.


title: Yövieraat (albumi)

text: Yövieraat on YUP-yhtyeen viides albumi. Albumia äänitettiin tammi- ja helmikuussa 1996, miksattiin helmi- ja maaliskuussa ja julkaistiin toukokuussa.


title: Yövieraat (albumi)

text: Parhaimmillaan albumi sijoittui Suomen albumilistan sijalle 24.


title: Normaalien maihinnousu

text: Normaalien maihinnousu on YUP-yhtyeen seitsemäs albumi, joka julkaistiin lokakuussa 1999. Albumin studiotyö ajoittui aikavälille huhtikuu-syyskuu 1999. Normaalien maihinnousun myötä yhtye saavutti ensimmäisen ykköstilansa Suomen virallisella albumilistalla.


title: Nintendo Research & Development 2

text: Nintendo Research and Development 2 (R&D2) oli tiimi Nintendon sisällä joka kehitti videopelejä ja oheislaitteita. Ensimmäisellä vuosikymmenellään R&D2 ei kuitenkaan kehittänyt yhtään peliä.


title: Nintendo Research & Development 2

text: Masayuki Uemura, joka aiemmin työskenteli Sharp Electronicsille, johtama ryhmä kehitti Sharpin valokennoteknologiaa hyödyntävän "Nintendo Beam Guns" -pelin, joka myi yli miljoona kappaletta.


title: Nintendo Research & Development 2

text: Kazuhiko Taniguchi otti Uemuran paikan vuonna 2004. R&D2 sulautettiin myöhemmin Nintendon EAD-jaostoon.


title: Not Another Teen Movie

text: Not Another Teen Movie on Joel Gallenin ohjaama teinielokuvia parodioiva komedia vuodelta 2001.


title: Not Another Teen Movie

text: Elokuvassa on useita kliseisiä hahmoja:


title: Not Another Teen Movie

text: Lisäksi Good Charlotte esiintyy koulun juhlissa.


title: Frantz Kruger

text: Frantz Kruger (s. 22. toukokuuta 1975 Kempton Park, Etelä-Afrikka) on eteläafrikkalaislähtöinen suomalainen kiekonheittäjä. Krugerilla on hallussaan kiekonheiton sekä Afrikan että Suomen ennätys.


title: Frantz Kruger

text: Kruger avioitui kolmiloikkaajan ja pituushyppääjän Heli Krugerin (o.s. Koivula) kanssa kesäkuussa 2003. Heillä on kaksi lasta. He hakivat avioeroa vuonna 2015. Suomen kansalainen Kruger on ollut kesäkuusta 2007 lähtien.


title: Frantz Kruger

text: 203 cm pitkän Krugerin suurimpia saavutuksia ovat pronssimitali Sydneyn kesäolympialaisissa vuonna 2000, Kansainyhteisön mestaruus 2002 Manchesterissa sekä Kansainyhteisön kisojen hopea 1998 Kuala Lumpurissa. Afrikan mestaruuden hän on voittanut kahdesti vuosina 1998 ja 2004. Junioreiden maailmanmestaruuden hän voitti 1994.


title: Frantz Kruger

text: Kruger sijoittui maailmancupissa kolmanneksi 1998 ja toiseksi 2002. MM-kilpailuissa hän karsiutui loppukilpailusta Sevillassa 1999, oli kahdeksas Edmontonissa 2001 sekä kuudes Pariisissa 2003 ja Helsingissä 2005. Ateenan olympialaisissa 2004 hän sijoittui viidenneksi. GP-finaalissa 2001 hän oli kolmas.


title: Frantz Kruger

text: Krugerin henkilökohtainen ennätys on 26. toukokuuta 2002 Salon-de-Provencessa heitetty 70,32, joka on voimassa oleva Afrikan ennätys.


title: Frantz Kruger

text: Etelä-Afrikan ja Suomen yleisurheiluliitot sopivat Krugerin kansalaisuuden vaihtamisen ja näin hän olisi voinut edustaa Suomea arvokilpailuissa aikaisintaan kesäkuusta 2008 lähtien mutta IAAF päätti kokouksessaan 20. elokuuta 2007 poistaa siirtymäajan Krugerilta ja antoi hänelle luvan osallistua Osakan MM-kisoihin 2007, jossa hän kuitenkin jäi karsintaan. Kalevan kisoihin ja Ruotsi-otteluun Kruger oli saanut edustusoikeuden jo joulukuussa 2006.


title: Frantz Kruger

text: Seuratasolla Kruger edustaa Vasa Idrottssällskapia. Hän on voittanut Suomen mestaruuden Kalevan kisoissa 2007, 2008, 2010, 2017 ja 2018 sekä hopeaa 2009 ja 2016. 15. syyskuuta 2007 Kruger heitti Helsingborgissa 69,97 m ja rikkoi Timo Tompurin nimissä olleen Suomen ennätyksen 35 sentillä. Pekingin olympialaisissa Kruger sijoittui yhdenneksitoista heittämällä 61,98 m. Berliinin MM-kilpailuissa 2009 hän oli kahdestoista. Barcelonan EM-kilpailuissa 2010 hän karsiutui loppukilpailusta.


title: Frantz Kruger

text: Kruger lopetti urheilu-uransa kauden 2010 jälkeen. Urheilun jälkeen Kruger on toiminut markkinointitehtävissä. Kruger palasi kuitenkin kilpakentille Kalevan kisoissa vuonna 2016 ja tuli toiseksi tuloksella 57,70 m. Hän heitti myös yleisurheilun Suomi–Ruotsi-maaottelussa syyskuussa 2016 ja sijoittui neljänneksi tuloksella 59,25, joka oli myös hänen kauden paras heittonsa. Vuoden 2017 Kalevan kisoissa Kruger voitti kultaa tuloksella 57,35. Vuoden 2018 Kalevan kisoissa Kruger voitti kultaa tuloksella 57,12.


title: Frantz Kruger

text: Kruger on toiminut kiekonheittäjä Sanna Kämäräisen valmentajana syksystä 2015 alkaen.


title: Edred

text: Edred ("Eadred", s. noin 923 - k. 23. marraskuuta 955) oli Englannin kuningas vuodesta 946 kuolemaansa saakka. Hän oli Edvard Vanhemman poika tämän avioliitosta Edgivan, Kentin ealdormanin Sigehelmin tyttären kanssa. Hän seurasi valtaistuimelle veljeään kuningas Edmund I:stä. Kuten molemmat isoveljensä, Edred saavutti voittoja taisteluissa viikinkejä vastaan.


title: Edred

text: Edredin sanotaan olleen voimakkaasti uskovainen mies, jolla oli hyvin huono terveys (hän hädin tuskin pystyi syömään). Hän kuoli Fromessa, Somersetissa ja haudattiin Winchesteriin. Häntä seurasi kuninkaana veljenpoika kuningas Edwy.


title: Nintendo Integrated Research & Development

text: Nintendo Intergrated Research and Development (lyhenne IRD, aiempi nimi Nintendo Research & Development 3) on Nintendon sisäinen kehitysyksikkö, jonka toimitusjohtajana on toiminut Genyo Takeda sitten sen perustamisen 1981. Vaikka yksikkö on pieni, se on tärkeä Nintendolle kehittäen lähinnä laitteistoa ja joitakin videopelejä . Kehitettyyn laitteistoon lukeutuu muun muassa patteritallennus Nintendo Entertainment Systemin peleille, sekä yhteistyötä monen konsolin kehityksessä.


text: Vuonna 2017 Takeda siirtyi eläkkeelle ja seuraajaksi nousi Ko Shiota.


title: Tomáš Janků

text: Tomáš Janků (s. 27. joulukuuta 1974 Jablonec nad Nisou, Tšekkoslovakia) on tšekkiläinen korkeushyppääjä.


title: Tomáš Janků

text: Vuonna 1998 sisäratojen EM-kilpailuissa Valenciassa Janku sijoittui pronssille. Vuoden päästä sisäratojen MM-kisoissa Janku jäi kuudenneksi tuloksella 2,25. Vuonna 2002 sisäratojen EM-kisoissa sijoitus oli jälleen kuudes. Münchenin EM-kisoissa 2002 Jankun sijoitus oli viides Jaroslav Rybakovin viedessä voiton tuloksella 2,31. Sisäratojen MM-kisoissa 2003 Janku sijoittui kuudenneksi. Göteborgin EM-kisoissa vuonna 2006 Janku pääsi 8 vuoden tauon jälkeen jälleen palkintokorokkeelle sijoittumalla hopealle Andrei Silnovin viedessä kovatasoisen korkeusfinaalin. Hän joutui jättämään kilpailun kesken loukkaantumisen takia hypättyään sitä ennen ennätyksensä 234.


title: Seitsemän samuraita

text: Seitsemän samuraita () on Akira Kurosawan ohjaama elokuva vuodelta 1954. Elokuvan tapahtumat sijoittuvat 1500-luvun Japaniin, jossa erään kylän maanviljelijät kyllästyvät kylää vainoaviin rosvoihin ja pestaavat suojakseen seitsemän rōninia eli isännätöntä samuraita.


title: Seitsemän samuraita

text: Kurosawa halusi tehdä historiaan sijoittuvan elokuvan, joka kiinnostaisi myös nykyihmisiä. "Seitsemän samuraita" edustaa japanilaisten elokuvien toisen maailmansodan jälkeistä uutta humanismia. Loisteliaaksi luonnehditun elokuvan taustalla oli Kurosawan mieltymys lännenelokuviin. Sen vastineeksi John Sturges puolestaan ohjasi 1960 valmistuneen lännenelokuvan "7 rohkeata miestä".


title: Seitsemän samuraita

text: "Seitsemän samurain" valmistuminen oli hidasta ja vaikeaa kuvausolosuhteiden vuoksi. Siitä tuli aikansa kallein japanilainen elokuva, mutta ajan mittaan myös tuottoisin. Kuvauksessa käytettiin tuolloin harvinaista teleobjektiivia ja ensimmäisen kerran Kurosawan elokuvissa useaa kameraa yhtä aikaa.


title: Seitsemän samuraita

text:
Elokuvan teossa oli mukana useita Kurosawan pitkäaikaisia luottokumppaneita, kuten kuvaaja Asakazu Nakai, säveltäjä Fumio Hayasaka, joka kuoli seuraavana vuonna, sekä näyttelijät Toshiro Mifune ja Takashi Shimura. Kurosawa teki käsikirjoitukset yleensä itse Shibonu Hashimoton ja Hideo Ogunin avustuksella.
Kurosawa on lainannut käsikirjoitukseensa otteita japanilaisesta kansantarustosta. Esimerkiksi elokuvan alussa on kohtaus, jossa ikääntynyt samurai pelastaa lapsen rosvolta buddhalaismunkiksi naamioituneena. Tarinaa on Japanissa kerrottu kuuluisan miekkamies Matsumoto Bizen no kami Ki no Masamoton urotekona.


title: Seitsemän samuraita

text: Maalaiskylän asukkaat saavat tietää, että rosvojoukko aikoo ryöstää heidät, kunhan uusi sato on puitu. Kylän vanhin ehdottaa samuraiden palkkaamista kylän turvaksi. Muutama kyläläinen lähetetään kaupunkiin värväämään kelvollisia ja halukkaita samuraita kylänsä turvaksi. He löytävät kokeneen mutta sotiin väsyneen Kambei Shimadan (Shimura). Shimadan johdolla värvätään vielä kuusi muuta samuraita, jotka saapuvat kylään johtamaan puolustusvalmisteluita. Elokuva huipentuu kylän ja samuraiden sekä rosvojoukon kesken käytävään eloonjäämistaisteluun.


title: Seitsemän samuraita

text: Elokuva päättyy, kun kolme henkiin jäänyttä samuraita – Shimada, tämän vanha ystävä sekä oppipoika – katselevat kyläläisten viljanpuintia. Shimada toteaa:


title: Seitsemän samuraita

text: "Seitsemää samuraita" pidetään toimintaelokuvan arkkityyppinä, ja yhtenä kaikkien aikojen parhaista elokuvista: se esimerkiksi sijoittuu korkealle Internet Movie Databasen Top 250 -listalla. Elokuvalehti Sight & Soundin kymmenen vuoden välein pidettävissä kriitikkoäänestyksissä se on sijoittunut kymmenen kaikkien aikojen parhaimman elokuvan joukkoon vuosina 1982 ja 1992. Ohjaajien äänestyksissä se sijoittui kymmenen parhaan joukkoon 2002, jolloin tässä sarjassa äänestettiin ensimmäisen kerran. Vuonna 2018 BBC:n kansainvälinen asiantuntijaraati äänesti sen kaikkien aikojen parhaaksi ei-englanninkieliseksi elokuvaksi.


title: Kupla (televisiosarja)

text: Kupla ("Soap") on yhdysvaltalainen tilannekomediasarja, jota tehtiin vuosina 1977–1981. Suomessa MTV aloitti sarjan esitykset 1980. Sarja parodioi perinteisiä saippuaoopperoita ja iltapäiväsarjoja, joten sen tapahtumat saivat hulvattomia ja eriskummallisia käänteitä, joita edustivat esimerkiksi muistinmenetys, ufojen tekemä sieppaus, murha ja kidnappaus. Suomessa tilanne oli sikäli erikoinen, että saippuasarjan lajityyppi oli maassa tuntematon siinä vaiheessa kun sitä parodioiva Kupla tuli ohjelmistoon.


title: Kupla (televisiosarja)

text: "Kuplan" pääosassa on kaksi sisarusta: Jessica Tate (Katherine Helmond) ja Mary Campbell (Cathryn Damon) sekä heidän aviomiehensä Chester Tate (Robert Mandan) ja Burt Campbell (Richard Mulligan). Muita keskeisiä henkilöitä: Burtilla on kaksi poikaa aikaisemmasta avioliitostaan, Peter (Robert Urich) ja Chuck (Jay Johnson). Chuckin oma persoona jää hänen rääväsuisen vatsastapuhujanukkensa, Bobin, varjoon. Marylla on myös kaksi poikaa aikaisemmasta avioliitostaan, homoseksuaali Jodie Dallas (Billy Crystal) sekä vankilakundi Danny Dallas (Ted Wass). Jessicalla ja Chesterilla on kaksi tytärtä Corinne (Diana Canova) ja Eunice (Jennifer Salt). Tateilla on palveluksessaan mainion kyyninen hovimestari Saunders (Roscoe Lee Browne), jota edelsi sarkastinen Benson (Robert Guillaume).


title: Kupla (televisiosarja)

text: Ohjelma oli kiistelty omana aikanaan, sillä se käsitteli avoimesti homoseksuaalisuutta, impotenssia, eri rotujen välistä avioliittoa, homovanhemmuutta ja pettämistä. Tästä huolimatta tai juuri sen ansiosta se nousi suureen suosioon muun muassa Yhdysvalloissa ja Britanniassa.


title: Kupla (televisiosarja)

text: Aina "Kupla"-jakson aluksi sarjan kuuluttaja Rod Roddy esitti legendaarisen kysymyksen, johon ei katsojan liene vaikea vastata: ”Oletko hämmentynyt? Et tule olemaan katsottuasi tämän jakson "Kupla"sta.” Lopuksi hän esitti osuvasti samoja kysymyksiä, joita katsojallekin saattoi tulla mieleen jakson aikana, ja totesi: ”näihin kysymyksiin – ja moniin muihin – vastataan seuraavassa "Kupla"n jaksossa”.


title: Kupla (televisiosarja)

text: Sarjan kirjoittaja Susan Harris kehitti juonikuvion viidelle kaudelle, mutta sarja lopetettiin osittain laskevien katselijalukujen ja toisaalta kristillisen oikeiston ("Moral Majority") painostuksesta neljännen kauden loppuun. Sen vuoksi viimeinen jakso jää moninkertaiseen cliffhangeriin: itsetuhoinen Chester aikoo ampua Dannyn ja Annien löydettyään heidät sängystä, Burt oli hiipimässä kuolettavaan ansaan ja Jessica oli joutunut teloitusryhmän eteen. Sarjan viimeinen kohtaus pysähtyy juuri, kun "tulta"-komento annetaan ja laukaukset kajahtavat. Avoimiin kysymyksiin luvattiin vastata seuraavassa jaksossa.


title: Kupla (televisiosarja)

text: Robert Guillaumen esittämä palvelija Benson sai oman sarjan Benson vuonna 1979.


title: Kupla (televisiosarja)

text: Suomessa "Kupla"n uusintoja esitettiin viimeksi 2000-luvun alussa Subtv:llä ja sitä edeltäneellä TVTV!-kanavalla. Sarja esitettiin uudestaan myös Yle Teemalla vuosina 2008-2009.


title: Billy Crystal

text: Billy Crystal (s. 14. maaliskuuta 1948 Long Beach, New York) on yhdysvaltalainen näyttelijä, käsikirjoittaja, tuottaja, koomikko ja elokuvaohjaaja. Ensimmäisen kuuluisan roolin hän teki homoseksuaali Jodie Dallasina saippuaoopperaparodiassa "Kupla". Roolihahmo oli ensimmäisiä Amerikan televisiossa nähtyjä homoseksuaaleja.


title: Billy Crystal

text: Sittemmin hän näytteli Rob Reinerin ohjaamassa elokuvassa "Hei me rokataan!" Yhteistyötä he ovat tehneet myös elokuvissa "Prinsessan ryöstö" ja "Kun Harry tapasi Sallyn...", jossa Crystal näytteli Harryn roolin ja sai Golden Globe -ehdokkuuden.


title: Billy Crystal

text: Koomikon taitojaan hän on näyttänyt ohjelmissa "Comic Relief" ja "Saturday Night Live". Pieniä rooleja hän teki muun muassa televisiosarjoissa "Perhe on pahin", "Frendit" ja "Frasier".


title: Billy Crystal

text: Yksi ja ehkä tunnetuin hänen käsikirjoittamistaan ja ohjaamistaan elokuvista on vuonna 1995 ensi-iltansa saanut "Hyvästi Pariisi" ("Forget Paris"), jossa hän näytteli myös pääosan. Animaatioelokuvissa "Monsterit Oy" ja "Monsterit – yliopisto" hän toimi Miken äänenä.


title: Oricon

text: Oricon Inc. (tunnetaan myös nimellä Oricon Style, ) on japanilainen, musiikkiin liittyviä palveluita tuottava yritys. Oriconin palveluista tunnetuin on "Billboardin" listojen tyyppisten, Japanin musiikkimarkkinoita kuvaavien listojen tuottaminen. Nimi Oricon tulee englannin kielen sanoista "original confidence".


title: Oricon

text: Oricon tuottaa mm. päivittäisiä, viikoittaisia, kuukausittaisia ja vuosittaisia listoja Japanin myydyimmistä CD-, DVD- ja pelijulkaisuista.


title: Oricon

text: Vuonna 1967 Sōkō Koike perusti yrityksen nimeltä Original Confidencial Inc. Vuonna 1992 yritys muutti nimensä Oriconiksi, ja vuonna 1999 se pilkottiin useiksi tytäryhtiöiksi.


title: Oricon

text: Yhtiön perustajan kuoltua vuonna 2001, yhtiötä ovat johtaneet hänen sukulaisensa.


title: Borobudur

text: Borobudur on buddhalainen pyhäkkö Jaavan saaren keskiosassa, 10 kilometriä Yogyakartasta. Se on yli 30 metriä korkea neliömäinen porraspyramidi. Se liittyy lähinnä mahayana-buddhalaisuuteen ja on maailman suurin buddhalainen monumentti ja samalla Indonesian merkittävimpiä turistikohteita. Se on rakennettu Sailendra-dynastian valtakauden aikana vuosien 778 ja 856 välillä. Borobudur on UNESCO:n maailmanperintökohde.


title: Borobudur

text: Pyhäkkö muodostuu 32 metriä korkeasta pyramidista, jota koristavat yli 500 Buddhan patsasta sekä lukuisat stupat (eräänlaiset hauta- ja muistomerkit) sekä matalat reliefit, jotka kiertävät tasanteiden sivuja. Erikoisen muotoilunsa ja runsaan koristelunsa ansiosta Borobudur on ainutlaatuinen buddhalaisuuden muistomerkki Kaakkois-Aasiassa. Monumentin perusta on neliö, jonka sivut ovat 118 metriä pitkät. Pyramidi kohoaa yhdeksän kerroksen korkeuteen; alimmat ovat neliömäisiä ja ylimmät ympyränmuotoisia. Borobudurin pyhäkön huipulla on 72 pientä stupaa keskusstupan ympärillä. Borobudurin pääasiallinen rakennusmateriaali on andesiitti ja se koostuu noin 1,6 miljoonasta kivilohkareesta.


title: Borobudur

text: Rakennus on pystytetty ilman laastia. Sen keskeiset perustat on kiilattu kiinni toisiinsa kivikiiloilla. Ylemmissä kerroksissa käytettiin tämän sijasta ulkonevia pontteja tai tappiliitoksia. Vaikka työtä tehtiin tarkasti, oli rakennuksen kallistumille luotu mahdollisuus jo valmistumisvaiheessa: seinän ja lattian liitos ei ollut tiivis ja rakenteen sisään kertyi vettä. Pyhäkköä entistettiin vuosina 1908–1911 kallistuneiden seinien ja painuneiden lattioiden suoristamiseksi. Kallistuminen ei ole kuitenkaan loppunut. On todettu, että rakennuksen perustuksena olevaa kukkulaa on rakennusvaiheessa muokattu, jotta sen huokoinen kivi saataisiin kantavammaksi. Rakentajatkin ovat siis kamppailleet kallistumista vastaan.


title: Édessa

text: Édessa () on Kreikan kaupunki ja samanniminen kunta (Δήμος Έδεσσας, "Dímos Édessas"), joka sijaitsee Péllan alueyksikössä Keski-Makedonian alueella. Kaupunki on Péllan hallinnollinen keskus. Koko kunnan pinta-ala on 611,212 neliökilometriä ja väkiluku 28 814. Varsinaisen Édessan kaupungin väkiluku on 18 229 (vuonna 2011).


title: Édessa

text: Édessan nimi tulee fryygian kielestä ja tarkoittaa vedessä seisovaa linnaa tai kaupunkia. Edessan suurin luonnonnähtävyys ovat sen vesiputoukset.


title: Édessa

text: Nykyinen Édessan kunta muodostui, kun Édessa ja Vegorítida yhdistyivät vuoden 2011 alussa Kallikrates-suunnitelman mukaisesti.


title: Édessa

text: Vuoden 2011 kuntauudistuksesta lähtien Édessan kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Şanlıurfa

text: Şanlıurfa, aiemmin Urfa tai Edessa, arkikielessä tavallisesti Urfa, on kaupunki Turkin kaakkoisosassa, lähellä Syyrian rajaa. Kaupunki on 1,85 miljoonan asukkaan Şanlıurfan maakunnan hallintokeskus ja sen alue jakautuu kolmen piirikuntatason yksikön alueelle (Eyyübiye, Haliliye ja Karaköprü). Vuonna 2014 kaupungin väkiluvuksi arvioitiin 561 465, joista valtaosa kurdeja. Kaupunki sijaitsee Anatolian kaakkoisosassa, 80 km Eufrat-joesta.


title: Şanlıurfa

text: Paikan läheltä on löydetty varhaisen kivikautisen Göbekli Tepen temppeli. Kaupunki tunnettiin aikoinaan Mitannin valtakunnassa hurrien antamalla nimellä Urfa. Kun Seleukos I Nikator perusti kaupungin uudelleen sotilassiirtokuntana vuonna 303 eaa., nimeksi tuli Edessa kreikkalaisen Edessan kaupungin mukaan.


title: Şanlıurfa

text: Raamattu käännettiin ensimmäisen kerran kreikasta (Jeesuksen omalle) aramean kielelle vasta Edessassa. Tästä lähti kristinuskon leviäminen itään aina Kiinaan asti (ks. idän assyrialainen kirkko jota myös joskus sanotaan nestoriolaisuudeksi). Edessan Nestoriolaiset julistettiin harhaoppisiksi ja vuonna 489 heidät ajettiin pois kaupungista Persiaan.


title: Şanlıurfa

text: 1100-luvulla Edessa oli ristiretkeläisten perustaman Edessan kreivikunnan keskus.


title: Şanlıurfa

text: Turkkilaisella kaudella kaupungin nimeksi palautettiin taas Urfa. Vuonna 1914 kaupungin 75 000 asukkaasta 25 000 oli armenialaisia. Armenialaisten kansanmurhan jälkeen heitä ei enää asu kaupungissa merkittävästi.


title: Şanlıurfa

text: Vuonna 1984 kaupungin nimeen lisättiin alkuliite 'Şanlı', joka tarkoittaa loistavaa. Tämä arvonimi kaupungille myönnettiin menestyksekkäästä vastarinnasta Turkin itsenäisyyssodassa.


title: Şanlıurfa

text: Kaupunkia pidetään Abrahamin ja Jobin syntymäkaupunkina.Şanlıurfa on yhdistetty Turkin bussien reittiverkostoon. Gaziantepiin ja Diyarbakıriin lähtee useita linja-autoja päivässä. Kaupunkia palvelee Şanlıurfan lentoasema , josta lentoyhtiö Turkish Airlines liikennöi Istanbuliin.


title: Edwy

text: Edwy ("Eadwig", s. 941? – k. 1. lokakuuta 959) oli Englannin kuningas vuodesta 955 kuolemaansa asti. Edmund I:n vanhimpana poikana hänet valittiin seuraamaan setäänsä Edrediä kuninkaana. Hänen lyhyen valtakautensa täyttivät erimielisyydet suvun, alamaisten ja erityisesti kirkon kanssa.


title: Edwy

text: Tuskaantuneina kuninkaan määräyksiin Mercian ja Northumbrian päälliköt ("thegnit") Canterburyn arkkipiispan Odan (Odon) tukemina kääntyivät kuuliaisiksi Edwyn veljelle Edgarille vuonna 957. Edwy lyötiin Gloucesterissä käydyssä taistelussa, mutta maan vajoamisen sisällissotaan sijaan se päätettiin jakaa kahteen osaan Thamesin toimiessa rajana. Edwyllä säilyi Wessex ja Kent etelässä, Edgar hallitsi pohjoista.


title: Edwy

text: Elämänsä viimeiset vuodet Edwy hallitsi alueitaan viisaammin ja teki merkittäviä lahjoituksia kirkolle. Hän kuoli kuitenkin 18- tai 19-vuotiaana. Edwyä seurasi kuninkaana hänen veljensä ja kilpailijansa Edgar, joka jälleen yhdisti Englannin kuningaskunnan. Edwy on haudattu Winchesterin katedraaliin.


title: Richard Mulligan

text: Richard Mulligan (13. marraskuuta 1932 New York, Yhdysvallat – 26. syyskuuta 2000 Los Angeles, Kalifornia) oli yhdysvaltalainen näyttelijä, jonka ura kesti 34 vuotta. Hänen tunnetuin roolinsa on Burt Campbell komediasarjassa "Kupla", josta hän voitti parhaan näyttelijän Emmy-palkinnon.


title: Richard Mulligan

text: Mulligan näytteli alkuun myös sarjassa "Tyttökullat", jossa hänen roolihahmonsa oli tohtori Harry Weston. Tohtori Westonista päätettiin tehdä oma sarjansa "Vihdoinkin yksin" ("Empty Nest"). Tästäkin roolista Mulligan sai tunnustukseksi Emmy-palkinnon. Hän näytteli Westonia vielä kolmannessakin sarjassa, jonka nimi "Kipusiskot".


title: Richard Mulligan

text: Elokuvissa Mulligan näytteli useimmiten sivuosia, mutta merkittävän roolin hän teki elokuvassa "S.O.B. – sekoilijan otollinen bisnes". Muita hänen elokuviaan ovat muun muassa "Pieni suuri mies", "Pitkä, hullunkurinen linjuri", "Pokeri Lissu" ja "Vaaleanpunaisen pantterin jäljillä".


title: Richard Mulligan

text: Hänellä on yksi poika, James. Mulligan kuoli 67-vuotiaana syöpään. Hänellä on tähti Hollywoodin Walk of Famella.


title: Daemon Tools

text: Daemon Tools on Windowsille suunniteltu ohjelmisto, joka avaa DVD- ja CD-levykuvia virtuaalisiin asemiin. Daemon tools on lyhenne sanoista (Disk And Execution MONitor tools). Ohjelmisto kykenee ohittamaan useimmat kopiosuojausmenetelmät. Vaikka niillä on monia täysin laillisia käyttötapoja, Daemon Toolsin kaltaisia emulaattoreita voidaan käyttää myös tekijänoikeuksia loukkaavasti. Tämän vuoksi jotkin ohjelmistojen, etenkin pelien, valmistajat ovat ryhtyneet toimenpiteisiin Daemon Toolsin toiminnan hankaloittamiseksi. Eräät pelit esimerkiksi tarkistavat, onko ohjelmistoa asennettu tietokoneelle, ja jos on, ne eivät käynnisty. Yleensä kun uusi tällainen suojaus kehitetään, ilmestyy Daemon Toolsista uusi versio joka kiertää sen. Daemon Toolsilla kykenee esimerkiksi avaamaan pelin ilman cd-levyä mikäli pelistä on levykuva fyysisellä kiintolevyllä.


title: Daemon Tools

text: Daemon Tools tukee seuraavia tiedostomuotoja:


title: Velho (täsmennyssivu)

text: Velho voi tarkoittaa:


title: Katherine Helmond

text: Katherine Marie Helmond (s. 5. heinäkuuta 1928 Galveston, Texas) on yhdysvaltalainen näyttelijä, joka on tehnyt uraa niin elokuvissa, teatterissa kuin televisiossakin. Parhaiten hänet tunnetaan roolista komediasarjassa "Kupla", jossa hän näytteli Jessica Tatea.


title: Katherine Helmond

text: Myöhemmin Helmond näytteli sarjoissa "Who's the Boss?" Mona Robinsonia ja "Kaikki rakastavat Raymondia" Loisia. Kaikista kolmesta roolista hän on ollut ehdolla Emmy-palkinnon saajaksi.


title: Katherine Helmond

text: Elokuvien puolella Helmond on esiintynyt muun muassa "Kolmannessa maailmansodassa", "Brazilissa" ja "Beethovenin viidennessä".


title: Axel Lille -mitali

text: Axel Lille -mitali on ruotsalaisen kansanpuolueen korkein kunniamerkki. Se on nimetty puolueen perustajan ja ensimmäisen puheenjohtajan Axel Lillen mukaan. Mitali luotiin 1956 ja sitä jaetaan kultaisena, hopeisena ja pronssisena. Ernst von Born on ainoa kultaisen Axel Lille -mitalin saanut henkilö. Hopeisia mitaleja on jaettu 14 ja pronssisia 41. Vuonna 2006 jaettiin viisi pronssista Axel Lille -mitalia.


title: Duty

text: Duty on Ayumi Hamasakin kolmas studioalbumi, joka julkaistiin 27. syyskuuta 2000.


title: Duty

text: "Duty" nousi Hamasakin ensimmäisen ja toisen albumin tavoin Oriconin albumilistan ensimmäiselle sijalle. "Duty" pysyi listalla 26 viikkoa.


title: Duty

text: Albumilta on julkaistu singlet ”vogue”, ”Far away”, ”SEASONS”, ”SURREAL” ja ”AUDIENCE”.


title: Duty

text: Kaikki kappaleet sanoittanut Ayumi Hamasaki.Kappaleet 1 ja 2 on säveltänyt Ken Harada. Kappaleet 3 ja 7 on säveltänyt Kazuhito Kikuchi (). Kappaleet 4 ja 12 on säveltänyt Yasuhiko Hoshino (). Kappaleet 5 ja 11 on säveltänyt Kunio Tago. Kappaleen 6 ovat säveltäneet Kazuhito Kikuchi ja D・A・I. Kappaleet 8, 9 ja 10 on säveltänyt D・A・I.


title: Duty

text: Kappaleen 1 on sovittanut Ken Harada. Kappaleen 2 ovat sovittaneet Naoto Suzuki ja Ken Harada. Kappaleen 3 ovat sovittaneet Naoto Suzuki ja Kazuhito Kikuchi. Kappaleet 4, 5, 9 ja 11 on sovittanut Naoto Suzuki. Kappaleet 6, 7 ja 8 on sovittanut HΛL. Kappaleet 10 ja 12 on sovittanut Shingo Kobayashi.


title: Cathryn Damon

text: Cathryn Damon (s. 11. syyskuuta 1930, Seattle, Washington – 4. toukokuuta 1987 Los Angeles, Kalifornia) oli yhdysvaltalainen näyttelijä.


title: Cathryn Damon

text: Damonin näyttelemä rooli Mary Campbellina tilannekomediassa "Kupla" teki hänet tunnetuksi 1970-luvulla. Hän voitti roolistaan Emmy-palkinnon. Sittemmin hän näytteli suuren roolin myös toisessa sarjassa nimeltään "Webster".


title: Cathryn Damon

text:
Pieniä rooleja Damon teki sarjoissa "Murhasta tuli totta" ja "Matlock". Hän näytteli myös useassa elokuvassa.
Damon menehtyi syöpään 57-vuotiaana.


title: Robert Mandan

text: Robert Mandan (2. helmikuuta 1932 Clever, Missouri – 29. huhtikuuta 2018 Los Angeles, Kalifornia) oli yhdysvaltalainen näyttelijä.


title: Robert Mandan

text: Mandan näytteli lukuisissa televisiosarjoissa. Ensimmäisen roolinsa hän teki sarjassa "From These Roots". Sittemmin hän näytteli suurissa rooleissa ohjelmissa "Search for Tomorrow" ja "Kupla". Pienempiä osia hän teki muun muassa sarjoissa "Vaarallinen tehtävä", "Perhe on pahin", "Tyttökullat", "Pulmuset", "Amyn lailla" ja "Teho-osasto".


title: C. S. Forester

text: Cecil Scott Forester, oik. Cecil Louis Troughton Smith (27. elokuuta 1899 Kairo, Egypti – 2. huhtikuuta 1966 Fullerton, Kalifornia, Yhdysvallat) oli brittiläinen kirjailija.


title: C. S. Forester

text: Forester oli koulutukseltaan lääkäri, mutta ei koskaan toiminut ammatissa. Vuonna 1926 hän meni naimisiin Kathleen Belcherin kanssa. Tästä liitosta heille syntyi kaksi lasta, molemmat poikia. He erosivat vuonna 1945. Toisen maailmansodan aikana Forester osallistui sotaponnisteluihin propagandan kirjoittajana Englannissa. Sodan jälkeen hän muutti Yhdysvaltoihin ja asettui jonkin ajan kuluttua asumaan Kaliforniaan Berkeleyn kaupunkiin. Vuonna 1947 hän meni naimisiin Dorothy Fosterin kanssa. Myöhempinä vuosinaan hän kärsi valtimokovettumataudista eli ateroskleroosista.


title: C. S. Forester

text: Foresterin maine perustuu hänen sotaisiin seikkailuromaaneihinsa. Merkittävintä hänen tuotannossaan on 11-osainen Horatio Hornblower -sarja, joka kertoo merisodasta Napoleonin aikana 1800-luvun alussa ja kattaa päähenkilön vaiheet merille lähtevästä pojasta aina pääriksi ja yliamiraaliksi saakka.


title: C. S. Forester

text: Viimeinen teos, "Hornblower ja hänen omatuntonsa", joka sijoittuu päähenkilön laivastouran avainvaiheeseen eli komentajaksi ylentämiseen, jäi kesken kirjailijan kuollessa; se julkaistiin kahdella novellilla täydennettynä.


title: C. S. Forester

text: Forester kirjoitti merisotakirjojen lisäksi myös dekkareita, joista suomennettu on ainakin alkujaan vuonna 1927 kirjoitettu "Viivästynyt maksu", joka tyylilajiltaan edustaa julkaisuaikanaan vielä harvinaista psykologista trilleriä. Foresterin suomennettuja teoksia ovat myös Britannian ja Yhdysvaltojen vuosina 1812–1815 käymään sotaan sijoittuva "Saarronmurtaja", Afrikan siirtomaa-ajasta kertova "Taivas ja metsä" sekä novellikokoelma "Kultaa Kreetalta", joka sisältää muun muassa mielenkiintoisen vaihtoehtoista historiaa toisesta maailmansodasta kuvaavan kertomuksen.


title: C. S. Forester

text: Foresterin teoksista on tehty filmatisointeja, joista kuuluisin lienee John Hustonin vuonna 1951 ohjaama "Afrikan kuningatar", jonka päärooleissa esiintyivät Humphrey Bogart ja Katharine Hepburn. Hannu Lemisen ohjaama jännityskomedia "Synnitön lankeemus" vuodelta 1943 perustuu Foresterin romaaniin "Ihmeellinen viikko" (1927). Forester on myös käsikirjoittanut useita elokuvia ja hänen Hornblower-tarinoidensa pohjalta on myös tuotettu televisiosarja, jossa päähenkilöä esitti Ioan Gruffudd.


title: C. S. Forester

text: Monet kirjailijat ovat imeneet vaikutteita Foresterin tuotannosta. Esimerkiksi englantilaisen Patrick O'Brianin kirjoittama 20-osainen Aubrey-Maturin-meriromaanisarja sijoittuu Hornblower-sarjan tapaan 1800-luvun alun melskeisiin, ja kirjasarjan päähenkilöt ovat hyvin Hornblowerin kaltaisia epätäydellisiä mutta kirkasotsaisia sankarihahmoja.


title: Mononukleoosi

text: Mononukleoosi ( 'yksin' + 'pähkinänsydän'), kansanomaisesti myös "pusutauti", on Epstein–Barrin viruksen aiheuttama tartuntatauti, johon liittyy usein kovaa kurkkukipua. Tauti on tavallisin nuorilla, ja se tarttuu syljen, veren tai kosketuksen välityksellä.


title: Mononukleoosi

text:
Pikkulapsilla EBV-infektio saattaa mennä ohi huomaamatta tai aiheuttaa vain lievän kuumetaudin. Vanhemmilla potilailla oireet voivat olla paljon voimakkaammat: korkeaa kuumetta, nielutulehdusta, lihaskipuja, imusolmukkeiden ja pernan suurenemista. Joissain tapauksissa myös maksatulehdusta esiintyy. Joka kuudennella potilaalla tauti alkaa silmäluomien turvotuksella. Joka kymmenennellä potilaalla esiintyy punapilkkuista ihottumaa.
Mononukleoosin aiheuttaa yleensä Epstein–Barrin virus (EBV) ja harvinaisissa tapauksissa sytomegalovirus. EBV tarttuu pääasiassa syljen välityksellä esimerkiksi limakalvokontaktissa, mistä nimitys "pusutauti". Taudin itämisaika on 30–50 vuorokautta.


title: Mononukleoosi

text: Mononukleoosin varmistamiseksi voidaan tutkia potilaan verenkuva tai tehdä mononukleoosia tunnistava pikatesti. Epäselvissä tapauksissa voidaan määrittää verestä vasta-aineita Epstein–Barrin virukselle. Kurkkukipuisilta mononukleoosipotilailta tutkitaan yleensä myös nieluviljely, koska usein potilaalla on samanaikaisesti streptokokin aiheuttama nielutulehdus eli angiina.


title: Mononukleoosi

text: Yleensä mononukleoosi paranee itsestään muutaman viikon kuluessa. Kuumetta saattaa kuitenkin jatkua 1-6 viikkoa. Epstein–Barrin virukseen sopivaa täsmälääkettä ei ole, ja antibiootit eivät virukseen tepsi.


title: Mononukleoosi

text: Arvioiden mukaan n. 90–95 prosentilla maailman ihmisistä on Epstein–Barrin viruksen vasta-aineita, jotka ovat syntyneet aikaisemmasta altistumisesta virukselle. Viruksen tarttuminen lapsuudessa voi olla oireeton, joten mononukleoosi on tyypillisesti hygieenisessä ympäristössä kasvaneiden länsimaisten nuorten aikuisten tauti.


title: Lauluja metsästä

text: Lauluja Metsästä on YUP:n kahdeksas pitkäsoitto. Albumi nousi ilmestyessään edeltäjänsä tavoin albumilistan kärkeen ja on myynyt kultalevyyn oikeuttavan määrän. Levy äänitettiin loppuvuodesta 2000 ja se julkaistiin 30. maaliskuuta 2001. Levy on saanut nimensä Jethro Tullin albumista "Songs from the Wood". Levystä julkaistiin tuoreeltaan myös muutamien satojen kappaleiden laajuinen erikoispainos, jossa cd-kotelo oli sijoitettu puisen kotelon sisään.


title: Jeff Vogel

text: Jeff Vogel on Spiderweb Software -yhtiön hallituksen puheenjohtaja ja pääohjelmoija. Spiderweb Software tekee tietokonepelejä Apple Macintosh ja Microsoft Windows -PC-alustoille.


title: Jeff Vogel

text: Vogelin ohjelmoimista peleistä suosituimmaksi on noussut Exile-pelisarja. Muita Vogelin ohjelmoimia pelejä ovat Avernum-pelisarja ja Geneforge-pelisarja.


title: Jeff Vogel

text: Hän on myös julkaissut kotisivullaan muutamia kirjoja, joista tähän mennessä yksi, , on julkaistu kirjan muodossa. Tällä hetkellä hän kirjoittaa kirjaansa The Story About the Toddler.


title: Andy Lau

text: Lau "Andy" Tak Wah (s. 27. syyskuuta 1961) on hongkongilainen poplaulaja, näyttelijä ja elokuvatuottaja. Hän aloitti uransa esittelemällä TVB:n "Hunting"-ohjelmassa vuonna 1982.


title: Mannerheimin patsas

text: Mannerheimin patsas voi tarkoittaa seuraavia C. G. E. Mannerheimin kunniaksi pystytettyjä patsaita.Lisäksi Vaasan kaupungintalossa on sisätiloissa vuonna 1990 paljastettu kopio Helsingin ratsastajapatsaasta, Sveitsin Montreux'ssä ei-esittävä Mannerheimin muistomerkki vuodelta 1955 ja Mannerheimin syntymäpaikan, Louhisaaren kartanon, pihalla Askaisissa muotokuvamedaljongilla varustettu Mannerheimin muistopaasi vuodelta 1982.


title: Portugalin katolinen yliopisto

text: Portugalin katolinen yliopisto () on yksityinen portugalilainen yliopisto, joka toimii Portugalin hallituksen ja Pyhän istuimen välisellä sopimuksella. Yliopisto toimii neljässä alueellisessa keskuksessa: Lissabon (kampukset Lissabonissa ja Sintrassa), Porto, Braga ja Beiras (kampukset Viseussa ja Figueira da Fozissa).


title: Portugalin katolinen yliopisto

text: Portugalin katolinen yliopisto avattiin 1967. Sen ensimmäinen tiedekunta oli filosofinen tiedekunta Bragassa Pohjois-Portugalissa. Nykyisessä yliopistossa on kahdeksantoista tiedekuntaa.


title: Jakovlev Jak-9

text: Jakovlev Jak-9 () (koodinimi: "Frank") on vuonna 1942 käyttöönotettu neuvostoliittolainen, toisen maailmansodan aikainen yksimoottorinen ja yksipaikkainen hävittäjälentokone. Koneen sarjatuotanto alkoi lokakuussa 1942, ja sitä valmistettiin eri versioina vuoden 1948 joulukuuhun asti 16 769 kappaletta. Kooltaan pieni, mutta silti hyvin ketterä konetyyppi oli Neuvostoliiton eniten tuottama hävittäjälentokone sodan aikana.


title: Jakovlev Jak-9

text: Aleksandr Jakovlev suunnitteli koneen Jakovlev Jak-7 -hävittäjäkoneen seuraajaksi vuonna 1942. Saman vuoden lokakuussa palveluskäyttöön luovutetut ensimmäiset koneet olivat kevennettyjä muunnoksia Jak-7-koneesta. Yhdysvaltalaisen duralumiinin lisääntyneiden toimitusten myötä koneen varsinainen sarjatuotanto alkoi vuoden 1943 alkupuolella. Tuotantoon saatiin myös koneeseen alun perin suunniteltu kokometallinen siipi, jolloin kone keveni huomattavasti. Koneesta kehitettiin edelleen muun muassa Jak-9D (lisätyllä polttoainekapasiteetilla varustettu versio), Jak-9S (23 mm:n Nudelman-Suranov NS-23-tykillä ja kahdella Berezin B-20 20 mm:n tykillä varustettu versio), Jak-9M (tuotantoteknisistä syistä edellisistä yhdistetty versio), Jak-9U (kokonaan uudelleen suunniteltu, 1 650 hv:n Klimov VK-107-moottorilla varustettu versio) ja vuonna 1946 palveluskäyttöön tullut Jak-9P (kaksi tai kolme 20 mm:n tykkiä, kaksi 100 kg:n pommia).


title: Jakovlev Jak-9

text: Konetta käyttivät toisen maailmansodan aikana Neuvostoliiton ilmavoimien lisäksi Ranskan (Normandie-Niemen-rykmentti) ja Puolan ilmavoimat. Sodan jälkeen konetta käyttivät Neuvostoliiton lisäksi Albania, Bulgaria, Jugoslavia, Kiina, Pohjois-Korea (Korean sodassa), Puola ja Unkari.


Manovo-Gounda St. Floris’n kansallispuisto on kansallispuisto Keski-Afrikan tasavallassa. Vuonna 1979 perustettu puisto peittää alleen yli 17 000 neliökilometrin laajuisen alueen. Se valittiin vuonna 1988 UNESCOn maailmanperintöluetteloon biologisen monimuotoisuutensa ansiosta. Puistossa elää muun muassa norsuja, gepardeja, leopardeja, thomsoningaselleja ja puhveleita.


Salametsästyksen takia UNESCO on ottanut Manovo-Gounda St. Floris’n kansallispuiston vaarantuneiden maailmanperintökohteiden listalle. Vahvasti aseistetut salametsästäjät ovat joidenkin arvioiden mukaan tappaneet jopa 80 prosenttia puiston villieläimistä, ja vuonna 1997 myös neljä puiston työntekijää sai surmansa salametsästäjien luodeista.


title: Chiloén kirkot

text:
Chiloén kirkot on UNESCOn maailmanperintökohde Chiloén saarella Chilessä. Kirkot on rakennettu kokonaan puusta.
Kirkot rakennettiin 1700- ja 1800-luvuilla, jolloin Chiloé oli vielä Espanjan omistuksessa, vaikka Chile oli jo itsenäistynyt. Kirkot todistavat eurooppalaisten jesuiittojen ja alkuperäisasukkaiden kulttuurien yhteensulaumaa.


title: Nirvanan diskografia

text: Yhdysvaltalaisen entisen vaihtoehtorock-yhtye Nirvanan diskografia käsittää kolme studioalbumia, kaksikymmentäyksi singleä, kolme livealbumia, kaksi EP-levyä ja neljä kokoelmalevyä.


title: Nirvanan diskografia

text: Nirvanan muodostivat vuonna 1987 laulaja-kitaristi Kurt Cobain ja basisti Krist Novoselic, joiden lisäksi yhtyeen rumpalina toimi useita eri muusikkoja. Yhtye julkaisi debyyttialbuminsa, "Bleachin", vuonna 1989 levy-yhtiö Sub Popin kautta. Tämän jälkeen Nirvanan viimeinen rumpali, Dave Grohl, liittyi yhtyeeseen. Nirvana sai levytyssopimuksen Geffen Recordsin tytäryhtiöltä DGC Recordsilta, jonka kautta yhtye julkaisi toisen studioalbuminsa "Nevermindin". Albumista tuli yksi 1990-luvun myydyimmistä, ja se popularisoi Seattlen grungeliikkeen ja vaihtoehtomusiikin. Myös yhtyeen vuonna 1993 julkaistu kolmas studioalbumi "In Utero" oli kaupallinen ja arvostelumenestys. Nirvana hajosi Cobainin kuoleman jälkeen vuonna 1994, jonka jälkeen yhtyeeltä on julkaistu postuumisti muutamia julkaisuja. Yhtye on myynyt maailmanlaajuisesti yli 75 miljoonaa albumia.


title: Nirvanan diskografia

text: Albumit, julkaisut ja EP:t


title: Tabu (televisiosarja)

text: Tabu on vuosina 1986–1987 helsinkiläisen ammattiteatteri Ryhmäteatterin Mainostelevisiolle valmistama kahdeksanosainen televisiosarja.


title: Tabu (televisiosarja)

text: Sarjan ensimmäinen osa esitettiin 1. marraskuuta 1986. Viimeisimmän uusinnan esitti Subtv alkuvuodesta 2007. Sarja julkaistiin DVD:nä helmikuussa 2007.


title: Tabu (televisiosarja)

text: Sarjan teossa olivat mukana Ryhmäteatterin sen aikaiset näyttelijät: Pirkka-Pekka Petelius, Kari Heiskanen, Vesa Vierikko, Pertti Sveholm ja Maija Leino. Näyttelijä Aake Kalliala ei kuulunut Ryhmäteatterin kokoonpanoon, mutta Mainostelevisio halusi hänet sarjan tekoon mukaan "katsojatäkyksi". Lisäksi sarjassa esiintyi useita vierailevia näyttelijöitä. Sarjan ohjauksesta vastasivat Ryhmäteatterin ohjaajat Raila Leppäkoski ja Arto af Hällström sekä Mainostelevision oma ohjaaja Simo Helander.


title: Tabu (televisiosarja)

text: Sarjan käsikirjoituksesta suurimman osan kirjoitti Kari Heiskanen, ja toiseksi eniten Raila Leppäkoski. Käsikirjoitukset olivat tarkkaan laadittuja dialogeja sekä luonnosteltuja väljiä ideoita, joita näyttelijät improvisoivat. Varsinkin Heiskasta innosti sketsinmittainen tapa hahmottaa maailmaa, niinpä hän syötti viihteen sekaan myös vakavia aiheita.


title: Tabu (televisiosarja)

text: Sarjaa tehtiin jakso kerrallaan. Tekijät eivät halunneet pureutua sen ajan ajankohtaisiin aiheisiin taikka tehdä sketsejä todellisista henkilöistä. Lisäksi tekijät eivät tehneet hahmoista niin sanotusti jatkumotyylisiä, vaan useimmat sarjan hahmoista esiintyivät vain yhdessä jaksossa. Sarjaa myös kuvattiin mahdollisimman paljon ulkona.


title: Tabu (televisiosarja)

text: Sarjan ensimmäinen osa kuvattiin Suomenlinnassa. Pitkien kohtausten kehitystarinaksi muodostui Pertti Sveholmin esittämän antropologi Atte Poron dokumentaarinen parodia saaren asuttamisesta. Samaisessa jaksossa esiintyi myös Vesa Vierikon esittämä hyväsydäminen entinen narkkari Gugge Sandström, ja hänen vaihtoehtokommuuninsa väki.


title: Tabu (televisiosarja)

text: Sarja ei ollut tuoreeltaan suuren yleisön suosikki alle 700 000 katsojaluvuillaan. Niinpä ohjelma oli jatkuvasti lakkautusuhan alla, etenkin kun ohjelman tilaaja MTV katsoi sopineensa huomattavasti konservatiivisemman kansankomedian tilauksesta. Lisäkitkaa tuotantoryhmän ja kanavan välillä aiheutui kanavan vaatimuksista poistaa jaksoista muun muassa kirosanoja. Niinpä niiden päälle äänitettiin muun muassa lampaiden määkimistä.


title: Tabu (televisiosarja)

text: "Helsingin Sanomien" televisioarvostelija Jukka Kajava ihmetteli ironisesti ”mistäs Pöllölaaksossa nyt tuulee”, kun MTV-Viihde tilaa peräti kahdeksanosaisen sarjan epäsovinnaisella huumorilla kunnostautuneelta Ryhmäteatterilta. Hän piti ensijakson perusteella "Tabua" terävänä, hauskana ja estottoman ilkeänä.


title: Tabu (televisiosarja)

text: Arkipäivän sankareita on virvoketehtaan varastolle sijoitettu näytelmä, joka on koominen saippuadraama keskellä työpaikan arkea. Työntekijöiden ihmissuhteista paljastuu vaiettuja asioita ja tukahdutettuja tunteita, jotka laukeavat vihanpurkauksina ja väkivaltana.


title: Tabu (televisiosarja)

text: Sketsi kuvattiin Helsingin Konalassa Hartwallin varastolla. Sketsissä trukkikuskia esittänyt Kari Heiskanen tunsi kuvausympäristön entuudestaan, kun oli teini-ikäisenä ollut kesätöissä Keravalla Sinebrychoffilla.


title: Tabu (televisiosarja)

text: Kaupungin arkkitehdit suunnittelevat uusia rakennuksia, jotka ovat sijoitettu hieman outoihin paikkoihin, esimerkiksi suuri kanala hautausmaalle tai vankila hiekkarannalle ilman ympäröivää muuria. Loppujen lopuksi yksi arkkitehdeista saa tarpeekseen repien suunnittelupiirrokset, ja rupeaa hakkaamaan kollegoja julkisella paikalla.


title: Tabu (televisiosarja)

text: Juppe Puputti on jänis, joka asuu Pupulaaksossa ystävänsä Nalle Lärppäkorvan kanssa. Eräänä päivänä Juppe saa kirjeen äidiltä, joka pyytää, että hän tulisi Yhdysvaltoihin häntä tapaamaan. Juppe matkustaa salaa laivassa Yhdysvaltoihin, ja hän samalla matkalla tapaa "jänikseksi pukeutuneen" tarjoilijattaren. Yhdysvalloissa käydään oikeudenistunto, jossa Juppea syytetään salamatkustamisesta Yhdysvaltoihin, ja tarjoilijattaren raiskaamisesta. Laivan kapteenia, tarjoilijatarta sekä Juppea kuullaan jokaista kerrallaan tapauksesta. Tuomioksi Juppe teloitetaan sähkötuolissa.


title: Tabu (televisiosarja)

text: Natsisotilaat tulevat lavalle marssien, ja laulavat lastenohjelmista tuttuja sävelmiä kuten muun muassa Pikku Kakkosen Nukkumatti- ja "Nalle Luppakorva" -tunnuslaulun.


title: Tabu (televisiosarja)

text: Koijärvimäiseen kolttuun sonnustautunut henkilö saapuu kutsuntoihin, ja kertoo halustaan päästä armeijaan tappamaan, ja listimään "paskamahoja". Hän retostelee harjoitelleensa veritöitä pujottelusauvalla minkkitarhassa. Upseerin, papin ja lääkärin muodostama lautakunta joutuu tästä hämilleen, ja sen rivit alkavat rakoilla.


title: Tabu (televisiosarja)

text: Me Katajat parodioi 1960-luvun televisiosarjaa "Me Tammelat". Tarinassa perheessä tehdään valmisteluja, kun isoäiti on tulossa joulun viettoon. Yhtäkkiä tilanne ajautuu siihen, että perhe potkii isoäidin ulos asunnosta.


title: Tabu (televisiosarja)

text: Pirkka-Pekka Peteliuksen esittämä mummo huutaa sketsin lopuksi "Vittua taloon!", mutta tämä kohta leikattiin pois, koska ohjaaja Arto af Hällström uskoi, että ei menisi läpi Mainosteleviossa sekä että kukaan katsoja ei pahoittaisi mieltään joulun aikaan, jolloin sketsi ensimmäisellä esityskerralla esitettiin. Sensuroitu kohtaus on esitetty "Näin syntyi Tabu" -ohjelmassa.


title: Tabu (televisiosarja)

text: Opettajanhuoneessa kaksi koulun lehtoria riitelee hysteerisen alatyylisesti. Solvaukset kantautuvat koko kouluun keskusradion kautta. Oppilaiden edessä he puhuvat lempeästi ja fiksusti.


title: Tabu (televisiosarja)

text: Heiskanen kertoo, että hän halusi sketsillään pohtia "julkisen kiiltokuvaminän, ja pinnanalaisen raadollisen minän eroa.".


title: Tabu (televisiosarja)

text: Tarina kertoo orvoksi jääneestä pikkutytöstä, joka kävelee joulun aikaan yksin kadulla. Kaikki torjuvat hänet, ja illan tullen hän menee alkoholismiin kuolleen isänsä haudalle ja sytyttää tulitikulla kynttilän. Hän yrittää lämmitellä sillä, ja ajattelee menneitä jouluja sekä millaista muilla perheillä joulunvietto on, kun hän lopulta kuolee kylmään pakkaseen. Pikkutyttöä esitti 6-vuotias Siiri Nordin, joka myöhemmin on tullut tunnetuksi muun muassa Killer-yhtyeen laulajana. Kyseessä on H. C. Andersenin sadun dramatisointi.


title: Tabu (televisiosarja)

text: Pohjalainen mies kertoo itsemurhayrityksistään, jotka kerta toisensa jälkeen ovat epäonnistuneet. Lopussa hän hirttää itsensä narulla, ja pelkää että joku pelastaisi hänet jälleen.


title: Tabu (televisiosarja)

text: Sketsi esitettiin sarjan toisen osan alussa, jossa tarkoituksella kiroiltiin, koska sarjan tekijät olivat suivaantuneet Mainostelevision antamasta palautteesta koskien kiroilua sarjan ensimmäisessä jaksossa.


title: Tabu (televisiosarja)

text: Gugge Sandström on hyväsydäminen entinen narkkari, joka kotiutui Suomenlinnan luomukommuuniin ruohontuoksuisesta Christianiasta. Tarinassa seurataan Guggen elämää sekä vaihtoehtokommuunin väen värikästä arkea. Gugge muun muassa kasvattaa maakellarissa porkkanoita, ja hänellä on kaksi lemmikkikanaa.


title: Tabu (televisiosarja)

text: Oppilaat ovat kotitaloustunnilla, ja eräs oppilaista valmistaa salaattikastikkeen, jonka hän nimeää "Endiviaksi". Samaan aikaan kukin oppilaista käy antamassa terveydenhoitajalle virtsanäytteen. Yksi oppilaista tuo vahingossa virtsanäytteen sijasta hoitajalle etikkapullon, ja hoitaja tulee huomauttaa siitä. Tässä vaiheessa opettaja huomaa, että salaattikastikkeeseen on lisätty vahingossa oppilaan virtsaa, jota oli lisätty kastikkeeseen "virtsapullosta".


title: Tabu (televisiosarja)

text: Tuppukylän miehet ovat kokoontuneet tupakäräjille kylmänä sunnuntai-aauna. Syytettynä on oman kylän punkkaripoika liiterinpoltosta. Rangaistukseksi kylän miehet antavat kunnon selkäsaunan istuntosalin ulkopuolella.


title: Tabu (televisiosarja)

text: Kyseinen sketsi tehtiin improvisaatiolla, ja sitä pidetään varsinkin Pirkka-Pekka Peteliuksen yhtenä parhaana televisiosketsinä. Peteliuksen esittämä tuomarihahmo oli Vesa Vierikon kehittämä idea. Punkkaripoikaa esitti ryhmän äänimestari Tomi Tirranen, joka oli kuvaushetkellä värjännyt hiuksensa eri väreillä, joka sopi kyseisen sketsin hahmolle.


title: Tabu (televisiosarja)

text: Kieliohjelmaparodia, jossa opetetaan tampereen murreilmaisuja.


title: Tabu (televisiosarja)

text: Sketsissä tutustutaan Nukkumatin työhön.


title: Tabu (televisiosarja)

text: Unkarin mustalainen asiakas nousee taksiin, ja pyytää kuljettajaa viemään hänet Arabianrantaan. Töykeitä puhuva taksinkuljettaja keskustelee asiakkaan kanssa ajon aikana, muun muassa kehuu töykeästi asiakasta että "Tunnutte olevan aika fiksu asiakas, kun älysitte aukaista sen ikkunan, kun kerta haisette pahalle". Kuljettaja kammoaa erityisesti ulkomaalaisia ja eritoten romaneja. Kertoi myös saaneensa eräältä asiakkaalta vauhdikkuudestaan liikanimen "Vitun Vittipaldi".


title: Tabu (televisiosarja)

text: Viisikon yksi jäsenistä on kadonnut, minkä takia toinen tytöistä huolestuu kovasti, ja pyytää että joku pojista lähtisi etsimään häntä. Pojat eivät pysty lähtemään, kun he luulevat että heillä on jokin "outo tauti". Toinen pojista on saanut yön aikana siemensyöksyn, ja toisella pojista on erektio. Kadonnut jäsen saapuu myöhemmin teltalle, yöasun alaosa kuukautisveressä.


title: Tabu (televisiosarja)

text: Sketsissä parodioidaan nuorten seksuaalivalistusta, ja siitä että kertoisivat seksuaaliasioista avoimesti vanhemmille.


title: Tabu (televisiosarja)

text: Illalla viimeiset työntekijät lähtevät kotiinsa, kun yövartija jää vartioimaan työpaikkaa. Vartija huomaa valvontakamerasta, että yksi ovi on jäänyt selälleen auki, ja lähtee sitä sulkemaan. Sulkee sen, kunnes kuulee oudon äänen. Hän huomaa että käytävän päässä on ovi auki, yhtäkkiä se sulkeutuu ja lähtee juoksemaan perään. Hän tulee huoneeseen ja yhtäkkiä se ovi, josta hän tulee, sulkeutuu ja valot sammuvat. Hän taas kuulee äänen, ja lähtee seuraamaan sitä, kun huomaa ohjaamohuoneen, jossa ovi on auki ja sieltä kuuluu outoa "piippausta". Vartija tulee huoneeseen, ja ovi sulkeutuu. Ohjaamon televisioruudusta kommandopipo päässä oleva "rosvo", kertoo että on odottanut häntä, ja kertoo että hänellä on kymmenen minuuttia aikaa tehdä eräs tehtävä, joka on pöydällä olevan punaisen painikkeen painallus. Vartija tulee paniikkiin ja rosvo kehottaa häntä painamaan painiketta, eikä vartija millään aio totella häntä. Hän soittaa puhelimella vaimollensa, mutta se ei onnistu koska puhelin on mykkä. Rosvo näyttää toisesta televisiomonitorista, että hän ja hänen kollegansa ovat ryöstäneet vaimon, ja vaimo pyytää että tekee niin kuin he käskevät. Vartija tulee surulliseksi ja pyytää että eivät satuttaisi vaimoa ja heidän vielä syntymättömää lastaan. "Rosvo" edelleen kehottaa, että painaisi painiketta. Aika vähenee ja vartija tulee paniikkiin, kunnes "rosvo" pyytää vartijaa ryhdistäytymään ja painamaan painiketta, jonka hän sitten lopulta tekee. Painiketta painattua ruutumonitorit menevät pimeäksi, ja vartija istahtaa tuolille. Hetken päästä ovi avautuu ja vartijan vaimo sekä ystävät toivottavat "hyvää syntymäpäivää!", ja kantavat hänet ulos.


title: Sewell

text: Sewell on entinen kaivoskaupunki Chilessä Cerro Negron rinteillä 2 000–2 250 metrin korkeudessa. Kaivosyhtiö Braden Copper perusti kaupungin vuonna 1904 kuparikaivoksen ympärille ja se nimettiin yhtiön ensimmäisen johtajan Barton Sewellin mukaan vuonna 1915. Vuonna 1918 kaupungissa asui 14 000 asukasta.


title: Sewell

text: Useiden vuosien vilkkaan elämän ja maailman suurimman maanalaisen kaivoksen hyödyntämisen jälkeen kaupunki hylättiin 1970-luvulla. Kaivosyhtiö alkoi siirtää asukkaita läheiseen laaksoon vuonna 1977. UNESCO hyväksyi Sewellin maailmanperintöluetteloonsa vuonna 2006.


title: Sewell

text: Sewell tunnetaan portaiden kaupunkina. Siellä ei ole lainkaan teitä, vaan vain juna, joka toi työläiset ja heidän perheensä kaupunkiin.


title: Hymyhuulet

text: Hymyhuulet on Yleisradion vuosina 1987–1988 tuottama 16-osainen sketsiviihdesarja. Sarjan ensiesitys tapahtui 26. syyskuuta 1987 Yle TV1-kanavalla ja viimeinen jakso esitettiin 23. huhtikuuta 1988. Sarja julkaistiin DVD-tallenteena 2007.


title: Hymyhuulet

text: Ohjelman käsikirjoittajina toimivat Seppo Ahti, Kari Kyrönseppä, Jukka Mäkinen, Pirkka-Pekka Petelius, Antti Raivio, Ville Virtanen, Kaisa Rastimo, Pirjo Luoma-aho ja Tiina Pirhonen. Ohjauksesta vastasivat Kari Kyrönseppä, Taru Mäkelä, Kari Franck ja Pertti Melasniemi. Ohjelman yhtyeenä toimi Bullworkers-orkesteri, kapellimestarinaan Pave Maijanen.


title: Hymyhuulet

text: Sarjaa on esittänyt uusintana viimeksi Yle Teema syyskuun 2008 alusta alkaen. Yle Areenassa sarja oli katsottavissa huhtikuuhun 2018 asti. Yle kuvailee Hymyhuulia rasistiseksi ja heidän mukaansa sarjaa ei nykypäivänä tehtäisi ollenkaan.


title: Hymyhuulet

text: Ohjelman juonto-osuuksista vastasivat Pirkka-Pekka Petelius ja Aake Kalliala, joka peri paikan Peteliuksen vastaparina Kari Heiskaselta, joka ei enää "Velipuolikuun" (1983-84), "Mutapainin ystävien" (1984-85) ja "Tabun" (1986) jälkeen ollut kiinnostunut sketsisarjojen tekemisestä. Petelius ja Kalliala esiintyvätkin valtaosassa ohjelman sketseistä. Heidän lisäkseen ohjelma sisälsi muitakin näyttelijäparivaljakoita, jotka olivat Antti Raivio ja Ville Virtanen, Tiina Pirhonen ja Pirjo Luoma-aho sekä Billy Carson ja Pham Tan Kiet.


title: Hymyhuulet

text: Sarja tuli tunnetuksi erityisesti Antti Raivion ja Ville Virtasen parivaljakosta Aki ja Turo, joka myöhemmin levytti oman albuminsa "Lievä kantrihuijaus" (1988) ja teki parinkymmenen esiintymisen mittaisen kiertueen sekä konserttivideon "No Sleep Till Forssa" (1988). Raivio ja Virtanen laativat itse omien sketsiensä käsikirjoitukset. Erään aikalaisarvion mukaan Aki ja Turo ”eivät antaneet katsojille vaihtoehtoja: heistä joko piti tai sitten ei” ja jättivät Kallialan ja Peteliuksen varjoonsa.


title: Hymyhuulet

text:
Suuri osa Peteliuksen ja Kallialan sarjassa esittämistä hahmoista esiintyivät myös heidän myöhemmissä sketsisarjoissaan "Pulttibois" (1989-1991) ja "Manitbois" (1992).
Sarjan sketsejä:


title: Hymyhuulet

text: Pirkka-Pekka Peteliuksen ja Aake Kallialan esittämät erämiehet ovat eräretkellään, ja Peteliuksen esittämä mies esittää aina jonkin hankalan kysymyksen toiselle. Esimerkiksi kerran oli kysymys ""Kumman tekisit mieluummin: Joisitko litran liimaa vai söisitkö sanomalehden?"".


title: Hymyhuulet

text: Ryydman ja Chydenius oli Aake Kallialan (Chydenius) ja Pirkka-Pekka Peteliuksen (Ryydman) esittämä supersankarikaksikko. Sketsi oli parodia samaan aikaan Suomen televisiossa näytetystä Batman-televisiosarjasta. Ryydmanin ja Chydeniuksen asut olivat täysin samanlaiset kuin Batmanin ja Robinin. Ainoa näkyvä ero oli kummankin hahmon muhkea parta. Lisäksi kumpikin puhui supersankariasussaan kimittäen (ääni muokattu), mutta ilman asua äänet olivat hyvinkin matalia ja vakavia. Ryydmanin ja Chydeniuksen nimet on otettu säveltäjiltä Kari Rydmanilta ja Kaj Chydeniukselta.